26 April 2016 | logo dizajn | Tags: brendiranje, logo dizajn, olimpijske igre\nOvo će biti naš prvi, a i poslednji blog post o logotipu letnjih Olimpijskih igara 2020 godine. Saga o logotipu je počela u julu prošle godine kada su svetlost dana ugledali predloženi logotipi (prikazani na slikama ispod). Logotipe je dizajnirala lokalna agencija Mr Design koji su ove logotipe bazirali na stilizovanoj upotrebi slova T inspirisane rečima Tokijo, sutra (eng. Tomorrow) i tim. Grb sadrži niz kreativnih elemenata. Crna boja centralne kolone simbolizuje raznovrsnost, dok krug simbolizuje reči u kojima svako prihvata svakog. Crvena boja kruga simbolizuje moć svakog otkucaja srca, kao i tačku na zastavi Japana.\nDolazimo do avgusta kada je Oliver Debie koji je dizajnirao logotip za pozorište u belgijskom gradu Liježu nekoliko godina ranije, tvdrio da je logotip Olimpijade plagijat. Ustvari video je sličnost između ta dva logotipa i podneo je tužbu kojom je zabranjena upotreba navedenog logotipa. Možete uporediti te logotipe na slici, pa procenite sami. Kenjiro Sano, prvi čovek Mr Design-a je tvrdio da je svaka sličnost slučajna. Ispostavilo se da kompaniji Mr Design ovo nije bio prvi plagijat i na taj način je završena priča sa ovim dizajn studijom.\nUmesto angažovanja druge kompanije, u oktobru mesecu su japanski organizatori odlučili da organizuju konkurs, navodivši da im je najveća lekcija bila da je trebalo uključiti više ljudi, umesto što su prošli put obratili pažnju na iskustvo i kvalifikacije dizajn studija. Važna lekcija. Dizajneri logotipa su dobili šablon, koji je prikazan na slikama ispod.\nNa konkurs je poslato 15000 radova od kojih je žiri morao da odabere 4. Ispostavilo se da gotovi logotipi nisu dobri, onako kako su očekivali. Na kraju je u glasanje uključena i publika. Prema Japanskom Times-u, čitaoci su bili podeljeni između dizajna B i dizajna D, dok su ostala dva dizajna dobila znatno manje glasova. Možete i sami pretpostaviti nastavak ove priče.\nOrganizatori su odabrali dizajn pod A, koji je dobio svega 8% glasova publike. Nazvali su ga harmoničnim grbom. Kako kažu u Japanu “karirani šablon je postao poznat ranije kao ‘ichimatsu moyo’ u periodu između 1603-1867god. i ovaj karirani dizajn je tradicionalan Japanski, indigo plavi simbol, sa elegancijom koja prezentuje Japan”. Sastavljen od tri različite varijante pravougaonih oblika, koje predstavljaju različite zemlje, kulture i načine razmišljanja. Takođe su, ovim logotipom, prezentovane i Paraolimpijske igre, kojima se promoviše različitost. Svakako, ljudi iz Japanskog Olimpijskog Komiteta su verovatno odahnuli, zato što je logotip konačno gotov.\n69 queries. 0.505 seconds. titan dizajn


7 saveta kako da napravite bolje fotografije za svoj blog\nSačuvaj najdraže slike\nIzrada Fotografija za Dokumenta\nIzrada Fotografija Velikih Formata\nIzrada Foto Platna\nIzrada Foto Poklona\nProdavnica Foto Albuma\nPočetna > Blog > 7 saveta kako da napravite bolje fotografije za svoj blog\nSlika govori više od hiljadu reči. Ova stara izreka se potvrđuje i u današnje vreme, kada napredna tehnologija omogućava velikom broju ljudi da događaje iz svog života i svoj način razmišljanja predstave putem slike na internetu. Jedan od najpopularnijih i najefikasnijih načina za deljenje fotografija na globalnoj mreži svakako je blog.\nIako su lični blogovi prisutni na internetu duže od dve decenije, i danas su jako popularni, a za to postoji puno opravdanih razloga. Pre svega, intuitivni su. Osim toga, oni su danas lako dostupni i administratorski poslovi na njima su jednostavni, i najzad, korisnik ima potpunu kontrolu nad sadržajem na blogu.\nSve više ljudi se bavi fotografijom a mnogi fotografi prosto obožavaju da svoja mala umetnička dela predstave upravo na blogovima. Međutim, vođenje uspešnog bloga je veliki poduhvat i podrazumeva puno rada i zalaganja. Sve zavisi od vas – sami pišete blog postove, sami uređujete druge vrste sadržaja i vodite posao ako je u pitanju komercijani blog. Kada na sve to dodate i ubacivanje i uređivanje fotografija koje ste prethodno sami snimili, jasno je da blogovanje nije baš tako jednostavno i da zahteva vaše puno angažovanje.\nKada je u pitanju predstavljanje autorskih fotografskih dela na blog stranici, u ovom tekstu daćemo vam nekoliko smernica i saveta koji vam mogu pomoći da poboljšate kvalitet fotografija koje postavljate na blog.\n#1 Krećite se i slikajte puno\nMnogi fotografi početnici u startu prave grešku trošeći puno vremena na čekanje i “hvatanje” idealnog kadra. Drugi pak misle da su pronašli pravi ugao, svetlo i kompoziciju čim naprave jedan kvalitetan snimak, pa prestaju sa daljim eksperimentisanjem. Međutim, ako se puno krećete i fotografišete iznova i iznova, više puta iz različitih uglova jedan te isti objekat, kasnije tokom pregledanja fotografija shvatićete da ste slučajno napravili fantastične snimke, a da toga zapravo niste ni bili svesni.\nDigitalna tehnologija nam je omogućila da danas ne budemo zavisni od prostora za skladištenje fotografija koje napravimo, tako da slobodno okidajte što više i krećite se praveći fotografije iz različitih uglova i sa različitim nivoom osvetljenja. Od mnoštva snimljenih fotografija, neka će sigurno biti ona prava koja će privući mnogo pažnje na vašem blogu.\n#2 Uhvatite trenutak, a ne objekat koji slikate\nŽivot se sastoji od trenutaka i događaja, pa dobra fotografija nikako ne bi trebala da predstavlja samo grupu statičnih likova na slikama. Zato pokušajte da uhvatite deo događaja, da vaša fotografija u stvari ispriča priču, a ne samo da se na njoj nalaze lepo raspoređeni objekti (ljudi i predmeti). Možda ćete neke od tih snimaka kasnije poželeti da uradite i kao fotografije velikih formata, koje će krasiti zidove vašeg doma i podsećati vas na neke lepe momente iz života. Zašto da ne?\nUvek se trudite da na vašim fotografijama uhvatite osmeh, radost, ponos – dakle, emociju. Ovekovečite sreću, ali isto tako, zavisno od toga o čemu govori vaš blog, možete posetiocima putem fotografije preneti i zabrinutost, tugu ili zamišljenost nad nekim događajima koji na negativan način mogu uticati na živote ljudi.\n#3 Tražite svetlost, koristite blic kada vam je neophodan\nIzrada fotografija je ponovo u modi a da bi vaše fotografije na blogu bile kvalitetne, moraćete da vodite računa o tome odakle dolazi izvor svetlosti. Ovo je verovatno jedan od najvažnijih faktora kada je u pitanju kreiranje fotografskog snimka. Ako je pri pravljenju snimka dobar izvor svetlosti, učinili ste ogroman korak ka dobijanju kvalitetne fotografije. Međutim, šta se smatra dobrim osvetljenjem?\nJedan izvor svetlosti, na primer Sunce, može da obezbedi različit kvalitet fotografija, u zavisnosti od toga pod kojim uglom u odnosu na izvor svetlosti snimate. Ako je Sunce iza objektiva, njegovi zraci će padati na objekat fotografisanja i on će biti potpuno osvetljen. Međutim, ako biste promenili stranu, tako da sunčevi zraci padaju direktno u objektiv kamere, na fotografiji se neće videti lik objekta fotografije, već samo njegova silueta.\nKada je u pitanju blic, imajte na umu da se on ne korisit samo noću. Generalno, treba ga korisiti uvek kada nema dovoljno svetlosti, bez obzira koji je deo dana. Ako ste ikada čuli za “fill flash” tehniku znaćete o čemu pričamo. Ona se koristi kada je tokom dana pozadina daleko osvetljenija od objekta koji se fotografiše.\n#4 Budite nekonvencionalni\nFotografije su u većini slučajeva efikasnije od teksta, ali samo pod uslovom da su jedinstvene. Jedino na taj način će biti nezaboravne. Kompozicija, boja i svetlost mogu fotografiju učiniti nestvarno zanimljivom i prijatnom za oko. Da biste to postigli, razmislite o celukopnoj ideji šta želite uslikati, šta želite reći svojom fotografijom, a šta pokazati.\nUpravo ova pitanja vam mogu pomoći da napravite dobre snimke. Profesionalci obično imaju na hiljade dobrih snimaka, ali publici predstavljaju samo neke – fotografije koje prikazuju ne samo tehniku i veštinu kojom su njihovi autori ovladali, već i kreativnost i način razmišljanja fotografa.\nJoš jedna napomena, kada već govorimo o nekonvencionalnosti. Možda ćete nekada poželeti da napravite snimke koje ćete kasnije pretvoriti u foto poklone, poput fotografije na šolji za kafu ili na privesku. Zato se potrudite da one budu jedinstvene i pokažu osobi kojoj darujete pokon da vam je stalo do nje.\n#5 Vodite računa o dubini fotografije\nPostoje tri stvari koje utiču na dubinu snimka. To su žižna daljina (koliko ste zumirali, odnosno udaljili objekat slikanja), otvor blende koji koristite (da li je ona širom otvorena ili manje kako biste pustili manje svetlosti), kao i vaša fizička udaljenost od objekta fotografisanja.\nKada smanjite otvor blende i automatski ograničite količinu svetlosti koja dopire do senzora, dobićete veću dubinu. Mali otvoro blende, na primer f/22, pustiće mnogo manje svetlosti nego kada je u pitanju otvor blende od recimo f/2.8 na istom objektivu. Portrete ili sefije je bolje raditi sa manjom dubinom polja (većim otvorom blende), dok se za pejzaže bolji rezultati postižu sa većom dubinom polja, odnosno manjim otvorom blende.\nOdređivanje dubine polja je jedna od najvažnijih tehnika kojima se može uticati na kvalitet fotografije. Na ovaj način rade i naše oči. Prirodno se fokusiraju na predmet gledanja, a ostali segmenti snimka, što su dalji od objekta posmatranja to su zamućeniji.\n#6 Stalno vežbajte i eksperimentišite\nStalno vežbanje je najbolji način da nešto naučite. Ovo se odnosi na sve oblasti života, pa tako i na fotografiju. Što više vežbate i eksperimentišete i što više različitih vrsta fotografija isprobate, to ćete više fotografskih tajni naučiti, a vaše fotografije će vremenom bivati sve bolje. Dakle, nije u pitanju samo kvalitet, već i kvantitet. I najveći fotografi prave veliki broj snimaka među kojima ima puno fotografija koje im se ne dopadaju i koje nisu dobro ispale.\nDanašnja digitalna tehnika vam pruža beskrajne mogućnosti, pa zašto onda to ne biste iskorisitli.\nNa primer, ukoliko je vaš blog o putovanjima, onda će većina vaših fotografija biti vezana za pejzaže, planinarenje, kampovanje i sl. Ukoliko želite da prikažete prirodne lepote, korisitite širokougaone objektive. Njima ćete u jednom kadru moći da uhvatite veću površinu.\nAko pak na vašem blogu želite da predstavite kozmetičke proizvode, onda će vam za fotografije uzoraka biti potrebno da koristite manji otvor blende. Na taj način ćete baciti akcenat na sam proizvod koji prodajete, a ne na okolinu i pozadinu. Ukoliko pišete o hrani, probajte sa makro fotografijom.\n#7 Na kraju možda i najvažnije – uredite vaše fotografije\nIdealne fotografije teško da ćete moći da napravite odmah. Naknadno uređivanje i obrada su zato jedan od ključnih koraka kako bi se kasnije dobile i izradile sjajne fotografije, a ovo je naročito važno kada snimke postavljate na svoj blog. Ako ste neko ko nema puno iskustva ili znanja da isprve napravi dobru fotografiju, onda su programi poput Photoshop-a, PicMonkey ili GIMP, pravo rešenje za vas.\nUređivanje u ovim programima će vam pomoći da vaše fotografije izgledaju kao da ih je radio profesionalac. Pomoću njih ćete moći da podesite osvetljenje, kontrast i zasićenost bojama. Na ovaj način možete dobiti potpuno drugačiju fotografiju od one koju ste snimili vašim fotoaparatom. Pa čak i da ste zadovoljni snimcima koje ste napravili i pre uređivanja u nekom od programa, probajte da ih dodatno obradite, videćete da su mogućnosti uređivanja gotovo neograničene.\nNa kraju, možemo zaključiti da je fotografija jedna divna umetnička disciplina vizuelnog pripovedanja. Zato se, pre svega, opustite i uživajte u škljocanju. Samo tako ćete uspeti da napravite dobre fotografije za svoj blog.\n5 Načina da napravite sjajne fotografije za društvene mreže\nKreativne ideje za porodične fotografije u prirodi\nKako popraviti tehniku snimanja selfi fotografija?\nNaša Web Aplikacija\nDa li ste znali da možete lako i jednostavno poručiti štampu na velikom broju različitih podloga na našoj web aplikaciji?.\nVidi Sve Blogove\nAutor: admin | Datum: 13.04.2022.\nDruštvene mreže su u velikoj meri vizuelni mediji, a fotografije koje postavljamo na društvenim profilima mogu drastično uticati na to kakav će ljudi utisak imati o našoj stranici. Statistika kaže da prosečan korisnik...\nAutor: admin | Datum: 01.04.2022.\nPorodične fotografije su odličan način da sačuvate lepe uspomene. Deca brzo rastu i ponekad se svima čini da su godine jednostavno proletele. Dobar obrazac za beleženje i čuvanje svih dragocenih trenutaka jeste periodično...\nAutor: admin | Datum: 28.12.2021.\nAutoportreti imaju dugu i slavnu istoriju. Poznati umetnici poput Van Goga, Rembranta i Karavađa su često slikali sebe. Međutim, godine 1839. Robert Kornelijus je dao novi stil ovom formatu umetnosti kada je napravio prvi...\nBulevar Kralja Aleksandra 20 11000 Beograd, Srbija\nPoručite lako i brzo izradu vaših fotografija na podlozi koju vi odaberete u samo nekoliko koraka.\nDa li ste znali da posedujemo Sertifikat o kvalitetu?\nSertifikat o Kvalitetu\nIzjava o zaštiti privatnosti Hvala što ste posetili fotoblicurosevic.rs servis za izradu fotografija ili nas kontaktirali putem e-maila. fotoblicurosevic.rs razume da je zaštita privatnosti posetilaca naše internet stranice od izuzetnog značaja, a pogotovo su osetljive informacije i podaci vaših slika i fotografija. Zbog toga smo preduzeli neophodne korake da bi ispunili svetske standarde u zaštiti privatnosti. Sa vašim ličnim podacima se barata u skladu sa “fotoblicurosevic.rs direktivom o zaštiti ličnih podataka”, i zakonima Evropske unije kao i u skladu sa drugim lokalnim zakonima koji regulišu pitanja čuvanja, obrade, pristupa i transfera ličnih podataka. Pročitaj Više\n© 2022. Foto Blic i Urošević. Sva prava zadržana.


Koja će termolektrana zagrijati Živinice? | Zivinice.ba\nPočetna » Zanimljivosti » Koja će termolektrana zagrijati Živinice?\tŠefik Gadžo20.03.2015 20:47\nKoja će termolektrana zagrijati Živinice?\nKoliko će još u našem gradu biti zagušljivo tokom sezona grijanja ne zna se, ali inicijativa da se to riješi ne manjka. Nastojanja da se pitanje grijanja riješi poput Tuzle i Lukavca iz Termoelektrane Tuzla nisu, bar do sada, urodila plodom, ali saznanjem da se u susjednim Banovićima priprema gradnja termoenergetskog objekta, koji pruža priliku da se toplovod dovede iz tog grada.\nO tome su predstvanci RMU Banovići više puta pregovarali sa živiničkim zvaničnicima. Rukovodilac na projektu gradnje Termolelktrane Banovići Avdija Mumić o tome je rekao:\n“Mi smo i ranije pregovarali o ovoj inicijativi da toplovod u Živinice dovedemo do Križaljke. I to nudimo besplatno. Termoelktrana u Banovićima planira se pustiti u pogon 2019.godine i do tada bi mogli uraditi sve pripreme da Živinice i okolinu očistimo od smoga, a građanima pružimo kvalitetno grijanje kuća, stanova i poslovnih prostora. Mi smo u završnoj fazi pripreme tenderske dokumentacije i potrebno nam je čvrsto obećanje da Živinice prihvataju našu inicijativu, tako da znamo da li da instaliramo kotao kapacitete od 25 ili 40 megavata. Jedini naš uslov, uz besplatan toplovod, jeste da potrošači ugrade kalorimetre i plaćaju grijanje prema ostvarenoj potrošnji toplotne energije”, kaže Mumić.\nTendersku dokumentaciju će u Banovićima dovršiti najdalje do kraja idućeg mjeseca, a saznajemo da je Vlada FBiH donijela odluku o bankovskim garancijama, kao i za VII blok TE Tuzla.\nO gradnji toplovoda za Živinice i konačno rješenje problema zagrijavanja grada općinski načelnik Asim Aljić kaže:\n„Jedno je sigurno, a to je da se sa rješenjem problema grijanja mnogo kasni i da su Živinice odavno trebale to riješiti. Naš je prioritet da pitanje grijanja u gradu riješimo u saradni sa Termoelektranom Tuzla i o tome se odavno vode pregovori! Termoelektrana u Banovićima je još u povoju, te zato nastojim postići što povoljnije rješenje za naš grad i to što prije, tako da nećemo moći čekati gradnju Termoelektrane u Banovićima“.\nBilo odakle da dođe toplovod u Živinice, ono što je za građane najvažnije jeste da se problem grijanja riješi. Do sada je praksa pokazala da se problemi vodosnabdijevanja i grijanja najviše pominju u predizbornim kampanjama, a poslije se o tome sve manje misli. Ovoga puta o tome se priča poslije izbora, pa bi to mogao biti dobar znak da će grijanje konačno stići i u Živinice, kao bi se riješili velikog broja mini kotlana i zagušljivog zraka tokom zimskog perioda!/Š.G./


Jokić: Bokelj ponovo gradski klub | Sport | Fudbal\nJokić: Bokelj ponovo gradski klub 0 Podijeli Podijeli na facebook Podijeli na twitter Podijeli na viber Pošalji na mail\nJokić: Bokelj ponovo gradski klub\n21.06.2019. / 11:53\nNa stadionu Fudbalskog kluba Bokelj u protekloj godini rekonstruisane su tribine, upravna zgrada, svlačionice, pomoćne prostorije i prvi put postavljeni reflektori na pomoćnom stadionu, kazao je predsjednik Opštine Kotor Vladimir Jokić.\nOn je, na svečanosti povodom puštanja u rad reflektora na pomoćnom terenu, kazao da je najveći uspjeh Bokelja u prošloj sezoni što je ponovo gradski klub i sezonu završio sa punim stadionom.\n„Za samo godinu imate stabilizovane finansije, ali to nije najveći uspjeh. Najveći uspjeh je atmosfera koja se stvorila oko Bokelja, što smo prije dvije sedmice imali pun stadion. Uspjeh je što je Bokelj opet sa ljudima, sa Beštijama, što su djeca sa Bokeljom i što je on ponovo gradski klub. Nastavite tako i siguran sam da samo titulu očekujemo”, rekao je Jokić.\nPredsjednik FK Bokelj, Davor Kumburović rekao je da je iza tog kluba teška godina, puna neizvjesnosti i mnogih teškoća.\n„Kada pogledam unazad srce mi je puno, uradili smo mnogo toga. Sve to ne bi bilo moguće da nije naših prijatelja, Kotorana, ugostitelja, preduzetnika, privatnika. Posebnu zahvalnost dugujemo Opštini Kotor, na čelu sa gradonačelnikom Jokićem, Direkciji za izgradnju Kotora, Žarku Raduloviću iz Montenegro Starsa i Igoru Kumburoviću direktoru Doma zdravlja Kotor“, naveo je Kumburović.\nOn je istakao da je jedinstvo nešto neprocjenjivo i snaga za dalje.\nfudbal Kotor FK Bokelj


Dr Radmilo Janković šta nas očekuje narednih nedelja sa koronom | Magazin | Zdravlje\n25. januar, 15:01\nIMAĆEMO I DO 30.000 ZARAŽENIH U JEDNOM DANU: Dramatične prognoze dr Radmila - omikron će tek napraviti KOLAPS 40 Podeli Podeli na facebook Podeli na twitter Podeli na viber Pošalji na mail\n05.01.2022. / 09:34\nAutor Maja Gašić 05.01.2022. / 09:34\nDr Radmilo Janković otkrio šta nas očekuje narednih nedelja sa koronom, sutuacija je zabrinjavajuća!\nProfesor Radmilo Janković kaže za RTS da je nemoguće zaustaviti širenje omikron soja koronavirusa. Brojke će u narednim danima sigurno biti preko 10.000, 20.000 ili možda 30.000 zaraženih, imaćemo komplikovano vreme u naredne dve nedelje, rekao je Janković. Nadamo se da će ovo biti poslednji čin sa koronom, naglašava Janković.\nJanković navodi da brojke zabeležene poslednjih dana govore da idemo ka novom vrhu petog talsa, ubrzanje je dao omikron soj.\n"Strepim da vidim kada se bolest proširi ka starijima, nadam se da tu nećemo imati nešto neočekivano", kaže profesor Janković.\n"Očekuje nas uznemirujući scenario, ne toliko težak za bolnice, ali postoje drugi aspekti, kada se danas budu pojavile brojke biće deprimirajuće za narod kome je dosta svega. Nemoguće je zaustviti širenje omikrona", poručuje Janković.\nFLURONA REGISTROVANA I U HRVATSKOJ: Pacijentkinja zaražena svinjskim gripom i koronom!\nOTKRIVEN NOVI SOJ KORONE?! Francuski stručnjaci detektovali varijantu sa čak 46 mutacija!\n05.01.2022. / 23:30\nFrancuska 1 doza 78% druga 75% treća 35%. Sasvim dovoljno da nemaju preko 200.000 pozitivnih,ali sojevi su rezistentni na postojeće vakcine i zato imaju preko 200.000 pozitivnih.\n05.01.2022. / 22:36\nJoš propagande i histerije molim, hvala.\n05.01.2022. / 13:37\nПола вакцинисано, пола прележало а никад горе није било, дакле нешто не штима. Замисли имаш грип 2 дана у сезони грипа, вау стварно. Људи болесни усред зиме, тако је већ 50 година ал сад је као страшно, ево помрећемо сви. Опоравак 99.6%, ај ћао


Probno šestočasovno radno vreme u Švedskoj\n06/10/2015 by Irena Vujčić Pavlović\nZa medicinske sestre u domu za stare, Svartedalens u Geteborgu, od februara ove godine, uvedeno je novo, kraće radno vreme sa punom platom. Skraćivanje radnog vremena sa osam na šest sati je deo eksperimenta čiji je cilj da se ispitaju mogućnosti za poboljšavanje kvaliteta i efikasnosti osoblja.\nAn-Šarlot Dahlbom Larson koja vodi ovaj starački dom, ističe dobrobit za osoblje i činjenicu da je nega uzdignuta na veći i bolji nivo. Liz Lot Paterson, jedna od 82 medicinske sestre koje su zaposlene u ovom domu, ovako opisuje lično iskustvo:\n“Ranije sam stalno bila iscrpljena, došla bih kući i sručila se na kauč. Ali sada ne, sada sam mnogo poletnija. Imam više energije i na poslu i u privatnom životu. Briga za stare ljude zahteva stalnu budnost i kreativnost a sa šestočasovnim radnim danom negovateljke mogu da ponude veći standard nege. “ Ne smemo dozvoliti da stariji ljudi u domu žive pod stresom, jer se onda taj stres prenosi na sve nas.”\nU Svartedalens je eksperiment ocenjen kao uspešan uprkos dodatnim troškovima za zapošljavanje 14 novih radnika kako bi se nadoknadili kraći radni sati.\nA dobrobit ovog eksperimenta ohrabrio je i druge poslodavce širom Švedske da urade isto. Odeljenje ortopedske hirurgije Univerzitetske bolnice u Geteborgu skratilo je radno vreme za dva sata, a isto su učinila i dva odeljenja jedne bolnice na severu Švedske. Ovaj trend nije ograničen samo na javni sektor: i privatna i mala preduzeća postala su svesna da kraće radno vreme povećava produktivnost radnika.\nU servisnom centru Tojota u Geteborgu, 36 mehaničara već više od decenije ima šestočasovno radno vreme sa punom platom. Razlog za prelazak na novu radnu šemu bilo je nezadovoljstvo kupaca zbog čestih grešaka i stres zaposlenih.\nKao prednost skraćenog radnog vremena zaposleni navode kako imaju više vremena za porodicu i za sebe, bolje su fokusirani i motivisani. Poslodavci među dobrim stranam ovakve poslovne politike ističu povećanje produktivnosti, efikasnosti, privlačenje i zadržavanje boljeg osoblja uprkos konkurentskim ponudama sa većom zaradom.\n“Danas verujem da je vreme vrednije od novca,” rekao je Linus Feldt, šef štokolmskog Filimundusa, kompanije koja je pre godinu dana započela sa režimom šestočasovnog radnog vremena “Jak motivacijski faktor je mogućnost da se ode kući dva sata ranije. I dalje želite da dobro uradite posao i da budete produktivni tokom šest sati. Mislim da se tako mnogo efikasnije fokusirate.”\nU Švedskoj je i ranije bilo inicijativa da se istraže alternative tradicionalnoj četrdesetočasovnoj radnoj nedelji. U Kirunai, rudarskom gradiću na krajnjem severu, kućna nega za starije je prešla na šest sati još 1989. godine. Radno vreme negovateljki se tako podudaralo sa radnim vremenom njihovih supruga u rudnicima. Štokholmsko Gradsko veće je od 1996- 98. isprobalo šestočasovni radni dan u centrima za brigu o deci, starima i osobama sa invaliditetom. Međutim, gotovo sve inicijative za skraćenje radnog vremena prekinute su pre jednu deceniju kada je desnica smenila levicu na vlasti.\n»Bila je to politička odluka da se završi, rekli su da je to preskupo«, rekla je prof Brigita Olson sa Univerziteta u Lindu koja je ocenjivala štokholmski eksperiment. »Ali to je bilo dobro ulaganje u blagostanje zajednice. Više ljudi je bilo na poslu, bili su boljeg zdravlja i imali su bolje radne uslove.«\nUprkos pozitivnim pomacima, izgleda da će se i svartedalenski eksperiment skraćenog radnog vremena završiti sledeće godine. Leva koalicija u Gradskom veću u Geteborgu je izgubila većinu a konzervativci i liberali su se snažno usprotivili zbog finansijskih gubitaka. Lider leve koalicije, Daniel Bernmar koji je insistirao na eksperimentu u Svartedalens, priznaje da je šestočasovno radno vreme skuplje ali ističe da je to pitanje kvaliteta života za radnike u javnom sektoru i za one koji brinu o starijima. “Nije sve u smanjenu troškova i povećanju efikasnosti, ima nečega i u poboljšanju stanja”, reko je. “Pod koalicijom konzervativaca koja je vladala Švedskom od 2005. do 2014. govorilo se samo o više rada i većoj efikasnosti- ali sada želimo da razgovaramo kako da preživimo dug radni vek a da naša tela ne budu uništena dok napunimo 60. ”\nSvartedalenski eksperiment izazvao je interesovanje širom Skanidinavije i šire i praktično dokazao ono što je potvrđeno u više istraživanja: radni učinak opada sa povećanjem broja radnih sati. Sudeći prema prošlogodišnjoj studiji ekonomiste sa Stanforda, Džona Pensvela, povećanje broja radnih sati ne podiže već smanjuje produktivnost. Posledice prekovremenog rada mogu biti alarmante. Centar za kontrolu i prevenciju bolesti u SADu (The Centers for Disease Control and Prevention) je pokrenuo internet stranicu koja je u potpunosti posvećena lošim efektima prekovremenog rada i rada u smenama.\nIzvori: The Guardian i CNBC\nPrev:Javni sektor: s druge strane statistike\nNext:Muka vam je od ovog tržišno orijentisanog sveta? I treba da vam bude.


Pali se alarm: Gubimo li vid zbog mobilnih telefona? | MediaPress\nSmartfoni oštećuju vid tako što podstiču rast očnih jabučica, upozorava jedan oftalmolog. U poslednjoj deceniji, sve je više kratkovidih ljudi, a Endrju Bastrous iz Velike Britanije, smatra da su krivci ekrani u koje svakodnevno gledamo.\nKratkovidost može dovesti i do opasnih poremećaja poput glaukoma i odvajanja retine.\n„Rast očne jabučice obično se usporava u kasnom tinejdžerskom periodu i onda potpuno obustavlja. Međutim, kod novih generacija rast se nastavlja i taj trend primećuje se širom sveta, a naročito u Aziji“, kaže Bastrous.\n„Prema jednoj teoriji, ljudi više čitaju izbliza, zbog stalne upotrebe mobilnih telefona, što dovodi do razvoja miopije. Međutim, postoje dokazi da se ova promena dešava suviše brzo, da bi bila posledica faktora okruženja, pa čak i genetike“.\nOn objašnjava da ljudi, provodeći vreme uz ekrane, ređe bivaju napolju i manje su izloženi ultraljubičastoj svetlosti.\n„Mnogi ljudi više ne provode vreme gledajući zvezde i planine, nego ispred sebe u ekrane“, kaže Bastrous.\nNjegovo stanovište potvrđeno je studijom Kraljevskog koledža u Londonu iz 2015. koje je ispitivalo mogućnost povezanosti upotrebe računara i telefona i rasta broja kratkovidih, prenose mediji u svetu.\nTag:Kratkovidostmobilni telefonislab vidSmartfoni oštećuju vidvidZdravlje\nVeć dugo vremena se poprilično lome koplja u vezi s tim da li je čokolad\nSvetski dan seksualnog i reproduktivnog zdravlja – sa mladima više razgovarati o seksualnom životu\nSeksualno prenosive infekcije predstavljaju vrlo ozbiljan javno-zdravstveni\nNova istraživanja otkrivaju biološke korene pozitivnog razmišljanja. Kak\nNaučnici su dokazali da je buka važan činilac u razvoju poteškoća. Stu\nNedeljni horoskop za period od 2. do 9. jula\nNajbolji znakovi za seks? Ima ih dva


Opis datoteke Svchost.exe u operativnom sistemu Windows XP Professional Edition\nOpis datoteke Svchost.exe u operativnom sistemu Windows XP Professional Edition Odštampaj\n(ישראל (עברית (الشرق الاوسط (العربية Brasil (Português) Danmark (Dansk) Deutschland (Deutsch) Eesti (Eesti) España, Latinoamérica (Español) France (Français) Hrvatska (Hrvatski) Indonesia (Bahasa Indonesia) Italia (Italiano) Latvija (Latviešu) Lietuva (Lietuvių) Magyarország (Magyar) Nederland (Nederlands) Norge (Norsk Bokmål) Polska (Polski) Portugal (Português) România (Română) Slovenija (Slovenščina) Slovenská Republika (Slovenčina) Suomi (Suomi) Türkiye (Türkçe) United States (English) Việt Nam (Tiếng Việt) Česká republika (Čeština) Ελλάδα (Ελληνικά) България (български) Россия (Русский) Україна (Україньска) भारत (हिंदी) ไทย (ไทย) 中国 (简体中文) 台灣 (繁體中文) 日本 (日本語) 대한민국 (한국어) Identifikator članka: 314056 - Prikažite proizvode na koje se odnosi ovaj članak.\nZa verziju ovog članka koja se odnosi na Microsoft Windows 2000 pogledajte 250320\nIf you are a Small Business customer, find additional troubleshooting and learning resources at the Support for Small Business site.Proširi sve | Skupi sveUVOD\nOvaj članak opisuje datoteku Svchost.exe i njene funkcije. Svchost.exe je ime generičkog matičnog procesa za servise koji se pokreću iz biblioteka dinamičkih veza (DLL-ovi).\nNapomena Lista zadataka nije uključena u Windows XP Home Edition. Ovaj članak je namenjen naprednim korisnicima u komercijalnim okruženjima. Ako ne želite da koristite napredne informacije, možete zamoliti nekoga za pomoć ili se obratiti podršci. Informacije o obraćanju podršci potražite na sledećoj Microsoft Web lokaciji: http://support.microsoft.com/contactus/\nDatoteka Svchost.exe se nalazi u fascikli %SystemRoot%\_System32. Pri pokretanju Svchost.exe proverava deo registratora sa servisima radi pravljenja liste servisa koje mora da učita. Istovremeno se može pokrenuti više instanci datoteke Svchost.exe. Svaka sesija datoteke Svchost.exe može da sadrži grupu servisa. Zato se servisi mogu pokretati zasebno, u zavisnosti od toga kako i gde je pokrenut Svchost.exe. Ovo grupisanje usluga omogućava bolju kontrolu i lakše otklanjanje grešaka.\nSvchost.exe grupe su identifikovane u sledećem ključu registratora:\nSvaka vrednost unutar ovog ključa predstavlja odvojenu Svchost grupu i pojavljuje se kao zasebna instanca pri pregledu aktivnih procesa. Svaka vrednost je tipa REG_MULTI_SZ i sadrži servise koje se pokreću unutar te Svchost grupe. Svaka Svchost grupa može da sadrži jedno ili više imena servisa koja su izdvojena iz sledećeg ključa registratora, čiji ključ Parameters sadrži vrednost ServiceDLL:\nDa biste pogledali listu servisa koje je pokrenuo Svchost:\nNa Windows traci zadataka kliknite na Start, a zatim izaberite stavku Pokreni.U polju Otvori otkucajte CMD i pritisnite taster ENTER.Otkucajte Tasklist /SVC i pritisnite taster ENTER.\nLista zadataka prikazuje listu aktivnih procesa. Parametar /SVC prikazuje listu aktivnih servisa u svakom procesu. Za više informacija o procesu otkucajte sledeću komandu, a zatim pritisnite taster ENTER:\nTasklist /FI "PID eq processID" (zajedno sa znacima navoda)\nSledeći primer rezultata liste zadataka prikazuje dve pokrenute instance datoteke Svchost.exe.\nNavedena je postavka registratora za dva tipa grupisanja u ovom primeru:\nRApcss :Reg_Multi_SZ: RpcSsSvojstvaIdentifikator članka: 314056 - Poslednji pregled: Tuesday, February 12, 2008 - Revizija: 2.0ODNOSI SE NAMicrosoft Windows XP ProfessionalKljučne reči: kbresolve kbregistry kbenv kbinfo KB314056Nazad na vrh | Pošaljite povratne informacijePošaljite povratne informacije


Razlog 54 EU Opća uredba o zaštiti podataka. Privacy/Privazy according to plan.\n(54) Obrada posebnih kategorija osobnih podataka bez privole ispitanika može biti potrebna zbog javnog interesa u područjima javnog zdravlja. Takva bi obrada trebala podlijegati primjerenim i specifičnim mjerama kako bi se zaštitila prava i slobode pojedinaca. U tom bi kontekstu "javno zdravlje" trebalo tumačiti kako je definirano u Uredbi (EZ) br. 1338/2008 Europskog parlamenta i Vijeća (11), što znači svi elementi povezani sa zdravljem, tj. zdravstvenim stanjem, uključujući morbiditet i invaliditet, determinante koje utječu na to zdravstveno stanje, potrebe zdravstvene zaštite, sredstva dodijeljena zdravstvenoj zaštiti, pružanje zdravstvene zaštite i opća dostupnost zdravstvene zaštite, kao i troškovi i financiranje zdravstvene zaštite te uzroci smrtnosti. Takva obrada podataka koji se odnose na zdravlje za potrebe javnog interesa ne bi smjela prouzročiti obradu osobnih podataka u druge svrhe koju obavljaju treće strane kao što su poslodavci ili osiguravajuća društva i banke.


Galerija slika Archives - Страница 13 од 16 - Duge noći bend za savrseno vencanje\nHome / Galerija slika (page 13)\nVenčanje Miljane i Bojana, restoran Bakarni lonac, Brčko\n15. јуна 2014.\tAktivnosti, Galerija slika, Novosti, VENČANJA – Foto / Video galerije 1 1,925\nEvo nas u Brčkom, u prelepom restoranu „Bakarni lonac“. Pozvali su nas Miljana i Bojan, naš kolega – pevač iz Brčkog, a svadbi je priststvovao i ceo njegov orkestar. Tu se pevalo, igralo, razmenjivali su se instrumenti i mikrofoni… Pa šta da vam kažemo, ubeđeni smo da je ovo bila ...\nVenčanje Ružice i Ljupčeta, hotel Turist, Kraljevo\n15. јуна 2014.\tAktivnosti, Galerija slika, Novosti, VENČANJA – Foto / Video galerije 0 949\nEvo nas i drugi dan u Kraljevu, proveli smo veoma lep vikend i obišli (koliko smo stigli) ovaj lepi grad. Naši dragi mladenci odlučili su se za svoj prvi bračni ples uz pesmu „You are always on my mind“, uz veliki akcenat na domaću i stranu rock muziku. Bilo je tu ...\nVenčanje Ane i Srđana, restoran Royal, Kraljevo\n13. јуна 2014.\tAktivnosti, Galerija slika, Novosti, VENČANJA – Foto / Video galerije 0 1,147\nEvo nas ponovo u prelepom restoranu Royal, u Kraljevu, na obali Ibra. Nismo bili nekoliko meseci, a u tom periodu restoran se proširio za duplo više prostora. Naši dragi Ana i Srđan su odlučili da svoj najsrećniji dan provedu u ovom lepom restoranu, naravno uz „Duge noći“. Mi smo se ...\nVenčanje Jelene i Uroša, restoran Hollywood, Beograd\n12. маја 2014.\tAktivnosti, Galerija slika, Novosti, VENČANJA – Foto / Video galerije 0 1,231\nNaši dragi Jelena i Uroš zamolili su da skonimo slike sa sajta. Oni su se odlučili za malu salu restorana Hollywood, koja je samo svojim nazivom „mala“. Svakako je manja od druge dve, ali spada među veće sale za svadbe u Beogradu. Eto nas tridesetak metara dalje od prethodnog dana, ...\nVenčanje Ane i Nemanje, restoran Hollywood, Beograd\n12. маја 2014.\tAktivnosti, Galerija slika, Novosti, VENČANJA – Foto / Video galerije 0 728\nAna i Nemanja odlučili su da za svoje venčanje izaberu jedan od najlepših i najvećih restorana u Srbiji – restoran Hollywood, i to najveću salu (restoran ima nekoliko sala – u zavisnosti od broja gostiju). To je novootvorena sala, koja pored izuzetne usluge i kvaliteta posluženja, gostima pruža uslove za ...\nVenčanje Milene i Srđana, Šabac\n6. маја 2014.\tAktivnosti, Galerija slika, Novosti, VENČANJA – Foto / Video galerije 1 1,938\nPrvi klavir koji je došao u Srbiju (pre nekih 200 godina), stigao je upravo u Šabac, grad sa ogromnom kulturnom tradicijom. Lično smo se uverili u kulturno nasleđe ovog kraja, od samog početka kada je Srđan poručio Mileni „Ti si princeza“, pa do svečanog trenutka iznošenja mladenačke torte uz pesmu ...\nVenčanje Sandre i Filipa, Alibunar\n6. маја 2014.\tAktivnosti, Galerija slika, Novosti, VENČANJA – Foto / Video galerije 0 585\nKažu ljudi da ne pamte takvo veselje, toliko igre i pesme… Stvarno je bilo fantastilno, igra i pesma od početka, pa do duboko u noć. Mladenci su poželeli da im proslava počne uz lagane melodije Vlade Goergijeva, a da prvim plesom pozovu goste na igru, u stvari možda je Filip ...\nVenčanje Jelene i Siniše, Restoran Holywood, Beograd\n2. маја 2014.\tAktivnosti, Galerija slika, Novosti, VENČANJA – Foto / Video galerije 0 593\nNaši dragi Jelena i Siniša odlučili su da svoj najlepši dan proslave u veličanstvenom restoranu „Holywood“, naravno uz DUGE NOĆI. Od početka smo shvatili da u publici imamo kolege iz sveta muzike, a kasnije su nam se i pridružili u pravljenju dobre atmosfere. U jednom trenutku, kuma je dočarala svoje ...\nVenčanje Milice i Miroslava, Vrbas\n14. априла 2014.\tAktivnosti, Galerija slika, Novosti, VENČANJA – Foto / Video galerije 1 1,926\nNaši dragi Milica i Miroslav organizovali su jedno prelepo venčanje, poželevši svim gostima lep provod uz dobru staru Čolićevu pesmu „Dobra vam noć, prijatelji“. Igralo se i uz rok muziku, stranu i domaću, ali naravno i uz dobru narodnu muziku. Mladenci su želeli da malo više obratimo pažnju na Halid ...\nVenčanje Milice i Đorđa, Kraljevo\n13. јануара 2014.\tAktivnosti, Galerija slika, Novosti, VENČANJA – Foto / Video galerije 0 1,181\nEvo nas ponovo u Kraljevu, na još jednoj prelepoj svadbi. Od samog početka je krenulo veselo, raspevano, razigrano… U Kraljevu se ceni prava „čista“ svirka – kolo mora da bude šumadijsko, pesma mora da bude tačno odsvirana – nema prostora za neukusne improvizacije. Mi se potrudili da tako i bude, ...


Irački izbori na naslovnicama američkih dnevnih listova (30/1/05) - 2005-01-30\nVodeći američki dnevni listovi se danas, kao što se moglo očekivati, na naslovnicama uglavnom bave izborima u Iraku. "Washington Post" tako piše da su izbori za mnoge Iračane još uvijek misterija. Ankete pokazuju da preko polovine glasača vjeruje da će birati predsjednika, a zapravo će birati zastupnike u nacionalnoj skupštini, s liste kandidata, čija su imena do prije nekoliko dana, zbog nasilja, dijelom držana u tajnosti. Izbori će, piše washingtonski dnevnik, biti referendum o prošlosti i o budućnosti, odnosno, o tome je li život bio bolji pod Saddamom nego što je sada.\nOdgovor na ovo pitanje nije lako dati, ocjenjuje autor članka, navodeći probleme s obnovom: proizvodnja nafte još uvijek je manja nego prije rata; većina kuća ima struju samo oko osam sati dnevno; stopa nezaposlenosti je između 24 i 37 posto; državne tvornice su zatvorene, a privatne kompanije teško posluju zbog korupcije i nasilja, koje pogađa gotovo sve sfere života – navodi "Washington Post".\n"New York Times" piše o teškim uvjetima u kojima se održavaju izbori – šest kandidata je ubijeno u predizbornom nasilju; imena svih kandidata objavljena su prije nekoliko dana na jednom web sajtu kojem većina Iračana, koji nemaju kompjutore, nema pristupa. Čak i 12 sati prije otvarala birališta, lokacije većine od 5.300 birališta u zemlji držane su u tajnosti, a pobunjenici su zaprijetili da će ubiti sve one koji se približe biralištima. Mnogi Iračani žale se da znaju vrlo malo o kandidatima, jer predizborne kampanje gotovo da nije ni bilo, a televizijske debate mogli su pratiti samo rijetki koji su u tom trenutku imali struje.\nPod naslovom "Iračani glasaju o neizvjesnoj budućnosti", "Los Angeles Times" piše da su očekivanja Iračana i međunarodnih promatrača od izbora vrlo podijeljena. Dok ih neki doživljavaju kao početak "velikog marša prema demokratskom društvu", drugi ih smatraju nelegitimnim, jer su američke snage još uvijek prisutne na iračkom tlu. Autor članka zaključuje da će na kraju ipak prevagnuti skeptici. Promatrači strahuju da će oni izostati s birališta i približiti se pobunjenicima, što će navesti vladu na represivne vjere – piše "Los Angeles Times".


Ako želite da promenite život, morate promeniti perspektivu - WANNABE MAGAZINE\nPerspektiva je sve – sviđalo se to vama ili ne, vaš pogled na svet (ugao, visina, širina sa koje posmatrate oko sebe) određuju vaš život. Ljudi koji vole, žive u svetu punom ljubavi, oni koji se plaše, žive u svetu punom opasnosti, oni koji nikome ne veruju, žive u svetu prevaranata i lažova…\nMožemo se usaglasiti da je svet lud i da je njegova istorija surova i nasilna, ali ne možemo zanemariti sve ono divno što je čovečanstvo stvorilo, u nastojanju da transforimiše sirove energije i osećanja niskih vibracija kojima se ludilo i okrutnost hrane.\nŠta je ono čime vi hranite svoj svet – ključno je pitanje.\nNaše perspektive oblikuju našu stvarnost, dok perspektivu oblikuju naša životna iskustva i tumačenja tih iskustava. Preuzeti kontrolu nad svojom perspektivom je teško, jer smo verovatno već postali proizvod okolnosti i tumačenja – doživeli smo traume, povrede, razočaranja, bolove u svim aspektima života, zaključili smo da su ljudi zli, a svet neprijateljsko okruženje, da nikome ne smemo da verujemo i da možemo da očekujemo samo sve najgore. Teško nam je čak i da shvatimo da su naši doživljaji i tumačenja uski, subjektivni i da se mogu proširiti, objektivizirati, pa i više od toga, mogu se transformisati i značajno promeniti našu realnost.\nPrvi korak ka širenju perspektive jeste prihvatanje života onakvog kakav jeste, umesto žaljenja zbog toga što život nije ono što vi mislite da bi trebalo da bude. A to ne znači samo dopuštati da se stvari događaju – to znači da ne dozvolite da vas stvari izvan vaše kontrole uznemiravaju. To znači uzimati život jedan po jedan trenutak, dan po dan.


Hendrik Lesser nam otkriva kako game dev industrija u Srbiji može brže da napreduje\nKao dugogodišnji preduzetnik i osnivač, Hendrik Lesser je izvršni direktor međunarodne produkcijske kuće pod nazivom Remote Control Production. Nakon što je pre više od 20 godina započeo svoju karijeru u pomenutoj industriji, uporedo sa tim gradio je i porodicu nezavisnih razvojnih studija širom Evrope i šire, koja se danas sastoji od 11 timova u četiri države sa više od 250 strastvenih kreatora igara.\nPored svojih komercijalnih uloga, strastveni je gaming ambasador, predavač i zagovornik da igre treba da napreduju u društvu kao nova tehnika kulture, a uz to je i predsednik Evropske federacije za razvoj igara (EGDF), kao i član odbora bavarske asocijacije industrije igara Games Bavaria Munich.\nU intervjuu koji sledi, Hendrik je za Netokraciju iskreno govorio o svojim najranijim počecima vezanim za video igre, kako se za iste zainteresovao i koliko mu je ljubav prema gejmingu kasnije otvorila vrata mnogih opcija – postavši preduzetnik i neko ko je učestvovao u kreiranju najpoznatijih naslova video igara u svetu. Pored toga, otkrio nam je i njegovo viđenje game dev scene u Srbiji, dajući konkretne savete za sve one koji planiraju da uđu u ovaj zanimljiv, ali dinamičan svet.\nMožeš li nešto više da nam kažeš o svojoj karijeri u game dev industriji i kako si odlučio da postaneš nezavisan preduzetnik?\nPočeo sam da igram igre još kao dete, kada sam imao četiri godine i nikada nisam stao. Za mene je gejming i kultura i industrija, a to sam počeo da polako shvatam još kada sam bio mali. Kako je vreme odmicalo, nisam tačno znao šta želim da budem – game dizajner, developer ili nešto drugo, ali sam znao da je gejming nešto što me zanima i da je to deo kulture svih koje tehnologija zanima.\nJoš kao mlad sam organizovao gejming turnire, iako to tada i nije bilo toliko popularno, ali sam želeo ljudima da približim ovu kulturu na jedan poseban način, kroz takmičenja. U tim trenucima sam toliko bio okupiran video igrama, da sam stalno o njima čitao, čak sam i radio kao prodavac video igara u pojedinim prodavnicama, a paralelno sa tim sam išao u školu. Nakon škole dobio sam priliku za jednu praksu u Minhenu, tačnije u marketing industriji, a nakon pet godina rada, osnovao sam i svoju kompaniju Remote Control Production, pre tačno 16 godina.\nNa kojim si sve žanrovima igara do sada radio?\nKada je gejming industrija u pitanju, ja sam u stvari do sada radio na dosta različitih projekata, a video igre sam pravio za edukativne potrebe, za kompanije, za decu, za poslovne ljude, pa čak i za vojsku. Radio sam na više različitih žanrova igara, a učestvovao sam u razvoju kultne GTA igre, kao i na Max Payne-u, Angry Birds-u, na free to play igrama, premijum igrama i ostalo. Čini mi se da sam do sada učestvovao u razvoju preko 400 različitih tipova igara.\nJedan od najvećih uspeha koji sam do sada ostvario jeste što sam bio deo Take Two Interactive kompanije, radeći na razvoju igara GTA, Stronghold i Max Payne kao što sam već pomenuo, a imao sam ulogu producenta u pomenutoj kompaniji tokom rada na igri Sacred, a koja je prodata u milion primeraka i zaista sam ponosan što sam imao priliku da radim na tom projektu. Još jedna veoma uspešna igra u kojoj sam imao značaju ulogu bila je Angry Birds Epic, a gde sam sarađivao sa Roviom.\nJa na gejming ne gledam kao na industriju zabave i ne volim to što gejming kod nekih grupa ljudi poprima konotaciju kao određene stvari za decu. Svi treba da razumeju da su video igre zapravo jedna kulturna tehnika, samo zato što može da se svrsta u više razlitičith društvenih žanrova i zato što može da definiše neke društvene pojave i vremenom će postajati sve dominantnija pojava u kulturi.\nPredsednik si u EGDF organizaciji. Šta onda tačno podrazumeva i koje benefite Srbija može da ima od iste?\nEGDF je organizacija, tačnije evropska asocijacija, koja je okrenuta ka game developerima i kojima je namenjena, upravo iz razloga što su izdavači uvek imali svoje organizacije i tako su uvek mogli lakše i efikasnije da funkcionišu. Što se game developera tiče, vrlo je bitno da jedna ovakva organizacija postoji a koja između ostalog okuplja i umetnike, ali i pojedine preduzetnike iz ove industrije.\nŠtaviše, važno je da je ovakva organizacija osnovana na evropskom nivou, jer različite države imaju i različita pravila kada je u pitanju game dev industrija, pa je teško uskladiti se sa inostranim kolegama. Što se Srbije tiče, nadam se da će, od trenutka ulaska u EU, možda kolaboracije putem pomenute asocijacije pomoći Srbiji da uspostavi određene kolaboracije sa kolegama iz Zapadne Evrope, uključujući i razmenu ideja.\nKoje je tvoje mišljenje u vezi srpske industrije razvoja igara koja beleži sve veći rast?\nOvde je reč o mnogo različitih stvari, a koje su u EU postale standard. Posebno bih se osvrnuo na pravne regulacije u vezi industrije razvoja video igara, a koje se opet odnose na određene prakse zaštite prava korisnika, zaštite podataka i slično. Ne znam mnogo detalja ali mi se čini da Srbija ima još dosta toga da prođe sa pravne i birokratske strane kako bi omogućila brži razvoj osetljivih industrija kako što su IT i gaming.\nPotrebno je voditi pouzdanu politiku, manje korupcije, manje promena i društvenih pritisaka, kako bi se pomenute industrije stabilno razvijale. Ako već ulazite u industriju razvoja igara, nije poenta juriti samo za novcem u datom trenutku, već shvatiti da je ova vrsta preduzetništva jedan dug put, pun odricanja za koji morate imati strpljenja, izgradite nešto vaše i iskoristite prednosti koje imate i budite pametni na tom putu.\nKako na srpsku game dev scenu gledaju organizacije i kompanije iz Nemačke ali i drugih razvijenijih zemalja Evrope?\nDa budem iskren, nema mnogo ljudi i kompanija u zapadnom delu Evrope i razvijenijim zemljama koji su čuli ili su upoznati sa srpskom game dev scenom. Ovde bih mogao jedino da izdvojim Nordeus, jer je većinu onih koji se bave razvojem igara u Evropi zanimalo odakle tačno dolazi ta kul mobile igra Top Eleven. Ono što fali Srbiji jeste da uradi više primamljivijih i atraktivnijih igara koje privlače veliki broj igrača kako bi i bila vidljivija u Evropi.\nIpak mislim da Srbija, iako još ne toliko vidljiva na evropskoj mapi razvoja igara, ima sjajnu poziciju u ovom trenutku, a pored toga, dešavaju se i lepe stvari koje imate sa vašom Asocijacijom razvoja video igara. Imate za sada sav potencijal, brzinu i dinamiku, da kroz nekih dve, tri godine postanete prepoznatljiviji u game dev zajednici i kod značajnih ljudi ove industrije.\nKada je pravo vreme da se započne sa radom na razvoju igara i koji je tvoj savet za sve koji planiraju da uđu u ovu industriju?\nSavetovao bih svima koje industrija video igara zanima da počnu sa razvojem video igara još od mlađih dana, tačnije od osam, deset ili dvanaest godina. Ako je to vaša strast, jednostavno počnite to da radite. Igrajte igre i učite iz njih. Nije to samo zabava, već i jedna vrsta edukacije. Ako ste strastveni prema tome, jednostavno pokušajte da pronađete ono u čemu ste dobri, da li je to programiranje, dizajn, marketing ili nešto treće. Probajte da se edukujete kroz različite kurseve, radionice ili organizacije posvećene game dev svetu.\nAko se već odlučite da osnujete vašu kompaniju, raspitajte se da li postoji pomoć države, pronađite nekoga sa kime možete da razvijate igre i nađite ljude koji su već u tom svetu. Možete i mene zvati, jer se direktno time bavim i pomažem studijima. Ovo nije raketna nauka, ali jednostavno zahteva posvećenost, jer stvaranje određenih proizvoda iz domena kulture nikada neće biti lako i toga morate da budete svesni.\nNa kraju, koji su tvoji naredni planovi na profesionalnom putu u game dev svetu?\nMoram da priznam da sam za sada veoma ambiciozan, ali sa druge strane, nisam u žurbi. Ne planiram ništa za naredne dve, tri godine, već u narednih 20-30 godina. Tokom tog perioda želim da stvorim i da budem deo velike porodice kreativnih i nezavisnih gaming preduzetnika. Za kraj, voleo bih samo da napomenem da su igre ključna tehnologija za svako moderno društvo kako bi se isto kretalo napred.\nOvde nije samo stvar praviti neke igre za neku decu, već je reč o razumevanju kako koristiti tehnologiju da se stvori korisničko iskustvo koje je smisleno. Razumevanje igara i igranja istih kao tehnike kulture, važan je element današnjeg društva, kako bi isto moglo da se razvija, opstaje i kreće u pravom smeru.


Angelina Džoli - uspešna glumica, rediteljka, majka sedam dece uvek je pažljivo pratila njihov izgled. Ali želja za samo-poboljšanjem nedavno je završila hospitalizacijom najlepše žene na svetu. Iako, možda, ne samo želja da budete mršavi, dovela je Anđelinu u kritično stanje.\nZašto je Angelina Džoli hospitalizirana u bolnici?\nNedavno je Angelina Džoli počela izgledati oslabljena. Navijači i svi koji su videli fotografije glumice, primetili su koliko je izgubila težinu. Na jednom od posljednjih putovanja u okviru Misije dobre volje Ujedinjenih nacija, supruga Brad Pitta uopšte nije bila poput one koja je vesela žena koju su svi ranije znali. Ne samo da je bolni izgled privukao pažnju javnosti, čini se da je Džoli tražila priliku da sedne, stalno je pila vodu.\nPosle kratkog vremena posle posete Grčkoj, glumica Angelina Džoli hitno je bila hospitalizovana. Kako je postalo poznato, težina zvijezde je samo 35 kg i visine 169 cm. Ove brojke ukazuju na to da Angelina Džoli već pati od anoreksije , a dodatno smanjenje telesne težine može dovesti do nepovratnih posljedica.\nHospitalizacija Angeline Jolie - uzroci bolesti\nPostoji nekoliko verzija zbog čega je Angelina Džoli hospitalizovana, među njima se nazivaju sledeće:\nPrema nekim izveštajima, glumica je postigla takvu nezadovoljnu državu zbog problema u njenom porodičnom životu. Navodno, Bred Pit je osuđen za izdaju, što je bio udarac za Džoli. Melissa Etheridge nedavno je objavila da podiže dvoje djece iz Brada Pitta. Anđelina je čak zahtevala da Bred napravi test očinstva, preteći da se razvede. Nije poznato kako se porodična svađa završila i da li se uopšte završila pre nego što je mršava Angelina Jolie bila hitno hospitalizovana. Nema dokaza o izdaji Bred Pita. U svakom slučaju, navijači optužuju holivudskog ljubimca da dozvoli svojoj ženi da ide na put, iako joj je potrebna lečenje i rehabilitacija.\nPrema drugoj verziji, Angelina Džoli je bila hospitalizovana zbog anoreksije, kojoj je ona donela u borbi za harmoniju. Fani koji su gledali život njihovog idola, Jolieovog okruženja, počeli su da brinu o glumici pre šest meseci - njene noge i ruke su izgledali kao utakmice, veštačke grudi su prestale da izgledaju seksi, pojavile su se modrice pod njenim očima, lice joj palo.\nU medijima se navodi da je Angelina Džoli hospitalizovana u kritičnom stanju zbog strašne bolesti koja joj je preneta nasledstvom. Ispostavilo se da su i baka, tetka i majka Jolie umrli od raka. Pre nekoliko godina, glumica je čak napravila mastektomiju i uklonila jajnike kako ne bi ponovila svoju sudbinu. Ali, kao što je poznato, niko nije uspeo da pobegne od sudbine. Naravno, nadamo se da ova verzija neće pronaći svoju potvrdu i da će ostati pretpostavka.\nZabrinuti raspored takođe može uticati na zdravlje glumice. Mnogo je uklonjena, pored toga se bavi društvenim aktivnostima. Nedavno se Angie probala kao režiser. Rad, po sopstvenom priznanju, iako ga ludo voli, ali oduzima puno snage i emocije. Ali ne zaboravite da Angelina Jolie dovodi do šest djece, od kojih su tri sama rodila.\nU svakom slučaju, činjenica da je Angelina Džoli hospitalizirana sa težinom od 35 kg govori o njenoj nervoznoj i fizičkoj iscrpljenosti. Predstavnici glumice još nisu komentarisali situaciju.


Više od 400 hiljada nezaposlenih na kraju 2019. godine - BIGportal.ba\n5 Februara, 2020 5 Februara, 2020 0135\nPrema podacima zavoda i službi zapošljavanja u Bosni i Hercegovini sa 31. decembrom 2019. godine na evidencijama je bilo prijavljeno 401.846 nezaposlene osobe, što u odnosu na mjesec ranije predstavlja povećanje za 487 ili 0,12 posto.\nKako kažu podaci Agencije za rad i zapošljavanje BiH od ukupnog broja osoba koje traže zaposlenje, njih 229.146 ili 57,02 posto su žene.\nNajveći broj evidentirane nezaposlenosti čine osobe sa trećim stepenom obrazovanja tzv. KV radnici s 31,60 posto, zatim radnici sa SSS 28,38 posto, te NKV radnici 27,57 posto.\nOd ukupnog broja registrovanih nezaposlenih u decembru 2019. godine, novoprijavljenih, onih koji traže posao bilo je 14.533. Broj brisanih s evidencije zavoda i službi zapošljavanja je 16.589. Od ukupnog broja brisanih sa evidencija zavoda i službi zapošljavanja zaposleno je 9.651 ili 58,18 posto.\nU decembru 2019. godine, poslodavci su zavodima i službama zapošljavanja u BiH prijavili 5.235 potreba za zapošljavanjem novih radnika, dok je registrovani broj osoba kojima je prestao radni odnos u izvještajnom periodu iznosio 10.493.\nU skladu sa važećim zakonskim propisima, u decembru 2019. godine novčanu naknadu koristilo je 13.575 osoba ili 3,38 posto od ukupnog broja registrovanih nezaposlenih. Pravo na zdravstvenu zaštitu ostvarilo je 346.272 osoba ili 86,17 posto od ukupno registrovane nezaposlenosti u BiH.\nPrema podacima Agencije za statistiku BiH, u novembru 2019. godine, broj zaposlenih u BiH iznosio je 831.126, a od toga je 359.192 žene. U odnosu na oktobar 2019. godine broj zaposlenih povećao se za 0,1 posto, a broj zaposlenih žena se također povećao i to za 0,3%.\nStopa registrovane nezaposlenosti za novembar 2019. godine iznosila je 32,6% i u odnosu na oktobar 2019. godine ostala je nepromijenjena.\nPrema rezultatima Ankete o radnoj snazi za 2019. godinu, stopa nezaposlenosti u BiH iznosila je 15,7 posto i manja je u odnosu na 2018. godinu za 2,7 postotnih poena. Anketna stopa zaposlenosti iznosila je 35,5 posto i veća je u odnosu na prošlu godinu za 1,2 postotna poena. Stopa nezaposlenosti mladih (15-24 godine) u BiH iznosila je 33,8 posto i manja je u odnosu na 2018. godinu (38,8) za 5,0 postotnih poena.\nPelosi naocigled svih PODERALA PAPIR s Trampovim govorom


PORTAL: OTKRIVAMO: UVODI SE POREZ NA "CRNOGORCE"!\nVlada Srbije, kao meru protiv krize, uvešće i poseban porez na automobile koji se voze u Srbiji, a registrovani su u Crnoj Gori\nNema više džaba vožnje... Crnogorske tablice na udaru poreznika\nVlada Srbije, kao meru za smanjenje deficita u budžetu, uvešće i poseban porez na automobile koji se voze u našoj zemlji, a registrovani su u Crnoj Gori, saznaje Press! Prema našim saznanjima, ideja je da se uvede poseban porez koji će srpski državljani, vlasnici automobila s crnogorskim tablicama, morati da plaćaju kako bi mogli da koriste svoja vozila.\nPored toga što će Vlada na ovaj način namaći značajna sredstva u budžet, istovremeno će biti rešen i dugogodišnji problem oko preregistracije „crnogoraca".\n- Ideja Ministarstva finansija i MUP-a je da se uvede poseban porez koji će plaćati „crnogorci". Još uvek se ne zna kakav bi to i koliki porez bio, ali se na realizaciji ove ideje ozbiljno radi. Naime, ostalo je da se MUP precizno oko nje dogovori s Ministarstvom finansija. Na taj način država bi imala dobar priliv sredstava, a korist bi imali i vlasnici tih vozila - kaže izvor Pressa iz Vlade Srbije.\n„E" tablice bez povlastica\nMinistar ekonomije Mlađan Dinkić najavio je da će Vlada skinuti s liste povlašćenih vozila automobile sa ekonomskim „E" tablicama.\n- Vlasnici automobila sa ekonomskim tablicama moraće da plate i porez i carinu na njih, kao i svi ostali vlasnici automobila - rekao je on, i dodao da će „E" tablice praktično biti ukinute, ali će se prilikom carinjenja tih automobila voditi računa o njihovoj starosti.\nU slučaju da građani koji voze „crnogorce" odbiju da plate poseban porez, ostaviće im se mogućnost da prema važećim propisima preregistruju svoja kola. Ovo podrazumeva plaćanje PDV-a, carine i registracije automobila, naravno samo u slučaju da vozilo poseduje „euro 3" motor.\nIako je, prema saznanjima Pressa, MUP inicijator ove ideje, portparol ministarstva Suzana Vasiljević kaže da o tome ne zna ništa. S druge strane, ni u Ministarstvu finansija nismo uspeli da dobijemo bilo kakav odgovor.\nU Srbiji ima oko 50.000 vozila s crnogorskim tablicama. Generalni sekretar Udruženja građana „Vlasnici vozila iz Crne Gore" Nenad Nerić kaže za Press da bi oni prihvatili ovakav predlog Vlade, samo da država konačno bude zadovoljna i da prestane priča da vlasnici ovakvih vozila krše zakon.\nPrihod 20 miliona evra\nNerić za Press objašnjava da su oni svim nadležnim institucijama prosledili svoj predlog uredbe na osnovu koje bi država mogla da ubere oko 20 miliona evra.\n- Distribuirali smo nešto što mislim da je racionalno za državu. Predložili smo preregistraciju vozila uz posebnu naknadu, odnosno taksu. Ta taksa definisana je po kubikaži i starosti vozila, znači da se po kubiku plati taksa za putnička, teretna, kombi vozila i motocikle u zavisnosti od godišta. Tako bi ta taksa iznosila deset dinara za vozila proizvedena do 1993. godine, za vozila od 1994. do 1996. 12 dinara po kubiku, za 1997, 1998. i 1999. godište 15 dinara po kubiku. Za vozila proizvedena 2000. pa dalje taksa bi bila 30 dinara po kubiku. Međutim, mi nikakav odgovor nismo dobili - kaže Nerić.\nU Ministarstvu ekonomije i regionalnog razvoja kažu za Press da bi oni podržali uvođenje jednog ovakvog poreza.\n- Mi ćemo podržati takvu ideju ukoliko ona bude bila u skladu sa zakonom - kažu u ovom ministarstvu.\nОбјавио ADMIN у 22:51


Svakodnevne navike muškarca sa visokim samopouzdanjem — Wannabe Man\nSvakodnevne navike muškarca sa visokim samopouzdanjem\nKako bi ti kada sedneš sam sa sobom definisao šta je to samopouzdanje? Da li kao totalnu sigurnost i uverenost u sebe uvek i svuda, ili je ipak možda to da osoba koja je puna samopouzdanja u stvari ima dosta znanja, vestina i sposobnosti zbog kojih to i oseća? Bilo kako bilo, muškarci koji imaju tu vrstu sigurnosti, koji zrače njom, imaju određene navike koje ponavljaju iz dana u dan.\nVeruje svom instinktu\nMožda muškarac koji ima samopouzdanja ne veruje u postojanje šestog čula kao nekog čuda o kojem se često govori, ali je definitivno sigurno da veruje svom unutrašnjem osećaju koji ga vodi pri donošenju brojnih odluka i pravljenju različitih koraka na svakodnevnom nivou, zbog čega nikada ne radi protiv onoga što mu instinkt govori da je ispravno.\nSve vidi kao priliku\nU svemu se krije nova, možda bolja šansa, te je u svemu skrivena prilika za uspeh i napredak. U tome i jeste “kvaka”, kada sve gledaš sa pozitivne strane, te vidiš i u lošim stvarima neke pozitivne trenutke, onda sve mnogo bolje prolazi i teče, a muškarac sa samopouzdanjem baš zbog njega i može tako da se ophodi prema svemu.\nKljučne reči blogblogovimagazin za muškarcemuški magazinsamopouzdanjesigurnostSlobodan VeličaninSvakodnevne navike muškaraca sa visokim samopouzdanjemWannabe Man


Dan otvorenih vrata u Glossa - centru za njemački jezik Banja Luka\nDan otvorenih vrata u Glossa – centru za njemački jezik Banja Luka\nPosted on 22/08/2017 29/08/2017 by glossa\nGlossa – centar za njemački jezik Banja Luka će u subotu 2.9.2017. otvoriti vrata svim zainteresovanim građanima s ciljem pružanja uvida u usluge i aktivnosti Centra. U skladu sa ovim već tradicionalnim događajem Glossa-centar će građanima navedenog datuma predstaviti ne samo uvid u svoj rad, nego i niz besplatnih radionica, edukativnih i zabavnih sadržaja. Tako će građani Banja Luke i svi ostali zainteresovani na “Dan otvorenih vrata Glossa-centra Banja Luka“ moći da posjete brojne besplatne sadržaje:\nProbni časovi kursa njemačkog jezika za odrasle\nProbni časovi kursa njemačkog jezika za djecu\nDodatni popust na upisane kurseve njemačkog jezika!\nSavjetodavni razgovori iz oblasti učenja njemačkog jezika\nSimulacija usmenog dijela Goethe-ispita koju vodi sertifikovan Goethe-ispitivač\nGlossa Online – prezentacija online-kurseva (učenja na daljinu) i probni čas\nRadionica glume sa Svjetlanom Andrić\nOstali sadržaji i aktivnosti vezane za učenje njemačkog jezika\nSvi zainteresovani koji posjete “Dan otvorenih vrata Glossa-centra Banja Luka” pored brojnih kvalitetnih sadržaja mogu da očekuju i prigodne poklone.\nPosjeta ovoj manifestaciji kao i učešće na svim aktivnostima tokom tog dana su potpuno besplatni.\nZa sve dodatne informacije o događaju je moguće kontaktirati Glossa – centar za njemački jezik Banja Luka putem maila banjaluka@glossa.ba ili telefonom na broj 051/961-361.\nOstvarite dodatne popuste na kurseve njemačkog jezika tokom Dana otvorenih vrata u Glossa-centru Banja Luka!\nNapomena: Za učešće na probnim časovima i radionici glume je neophodna prethodna prijava putem navedenog maila ili telefonom na navedeni broj ili lično u prostorijama Glossa – centra za njemački jezik Banja Luka.\nU nastavku možete da vidite raspored događaja za Dan otvorenih vrata u Glossa-centru Banja Luka:\n09:00-09:45 Probni čas Kinderkurs 1\n10:00-10:45 Probni čas A1\n13:00-13:45 Probni čas Kinderkurs 1\n14:00-14:45 Probni čas A1\n09:00-09:45 Probni čas Kinderkurs 2\n10:00-10:45 Probni čas A2\n13:00-13:45 Probni čas Kinderkurs 2\n14:00-14:45 Probni čas A2\n09:00-14:00 Simulacija usmenog dijela Goethe-ispita\n09:00-09:45 Probni čas Kinderkurs 3\n10:00-10:45 Probni čas B1\n13:00-13:45 Probni čas Kinderkurs 3\n14:00-14:45 Probni čas B1\n09:00-14:30 Glossa Online-prezentacija + probni časovi\n09:00-14:00 Ulazni testovi i besplatna procjena znanja\n10:00-10:45 Probni čas B2\n13:00-13:45 Probni čas Kinderkurs 4\n14:00-14:45 Probni čas B2\n10:00-11:30 Radionica glume sa Svjetlanom Andrić (uzrast od 8 do 12 godina)\n12:00-13:30 Radionica glume sa Svjetlanom Andrić (uzrast 12 do 18 godina)\nPosted in Banja Luka, Novosti and tagged banja luka, dan otvorenih vrata, glossa, Kursevi njemačkog jezika, Kursevi njemačkog jezika za djecu, Probni čas, upis.


PatchMaker - najnovija verzija, besplatno preuzimanje 2018\nApps > Video softver > Video alatke > PatchMaker\nPatchMaker Najnovija verzija 1.0\nStabilizujte i fokusirajte svoje video sadržaje\nPatchMaker je fantastična alatka za poboljšavanje kvaliteta videa. Pratite objekte u videu precizno do subpiksela pomoću modela parametričkog pokreta. Jeenostavno, selektujet deo slike koji želite i PatchMaker će to učiniti za vas. Umesto grube obrade, PatchMaker zahvaljujući visokoj preciznosti poboljšava kvalitet. Zamislite koliko je dobro skoncentrisati se na svaki detalj koji poželite. Često su neke stvari koje s početka i ne primećujete jako duhovite i zanimljive. Deca su posebno poznata po stvaranju takvih momenata.\nJoš jedna dobra strana programa PatchMaker jeste stabilizovanje videa. Ponekad je veoma teško pravilno držati kameru i ne pomerati se, pogotovo na velikim slavljima. Ipak, PatchMaker vam omogućava da se fokusirate na sam sadržaj videa. Dobar interfejs i dobre performanse ovog programa čine ga idealnim za svakoga ko želi da kreira video snimke visokog kvaliteta bez potreba za kupovinom skupe opreme.\nAlternative za PatchMaker - Uporedna tabela programa:\nKonvertujte sve video fajlove u bilo koji fajlovski format radi portabl plejbeka Preuzmite Bluefox RMVB to X converter, verzija 3.01.12.1008 Preuzmite Bluefox MPEG to iPod Converter, verzija 3.01.12.1008 Preuzmite Bluefox MP4 to iPod Converter, verzija 3.01.12.1008\n237\t 13\t 28\t 1\nKorisnici koji su preuzeli PatchMaker takođe su preuzeli i:\nDrago nam je da Vam preporučimo programe poput PatchMaker koji se dopao i ostalim korisnicima. Programi slični PatchMaker:\nOcena: 6 ( 650)\nRangirano na Video alatke: 1039\nNedavno ocenjen dana: 19/06/2018\nPoslednji put ažurirano: 18/10/2008\nOperativni sistem: Vindouz XP, Vindouz NT, Vindouz 2003\nProgramer: Pixmart LLC\nBroj preuzimanja (Srpski): 162\nBroj preuzimanja (širom sveta): 71,126\nIme programera:\tPixmart LLC\nBroj programa firme Pixmart LLC:\t2


Aktuelnosti | Alfa Diving Team Škola Ronjenja\nPlaža Ploče - novi website\nXDEEP Authorized dealer\nSa ponosom Vas obaveštavamo da smo zvanično postali zastupnik ronilačke opreme vrhunskog EU kvaliteta XDEEP, najpopularnijeg brenda za tehničko i rekreativno ronjenje\nTRENIRAJ SA NAMA - Upis novih članova\nAlfa Diving Team je za sezonu 2019/2020 spremio novi sistem treninga ronjenja na dah. U zavisnosti od trenutne spreme i poznavanja podvodnog sveta nudimo Vam tri grupe: Napredni početnik Ukoliko ste već ronili, imate svoju masku i peraja a želeli biste da produžite svoj ostanak pod vodom ovo je prav...\nSUBAPNEA 2019. Subotica\nDržavno prvenstvo Srbije i Otvoreno prvenstvo Vojvodine u statičkoj i dinamičkoj apnei održano je 11.i 12.5. u Subotici na bazenu Prozivka i gradskom bazenu Dudova šuma. Takmičenje se odvijalo u 4 discipline ronjenja na dah: STA, DYN, DNF i DYNBF. Naši takmičari su ucestvovali u tri kategorije: STA,...\nJelovičko vrelo - izlet\nIskoristili smo lepo vreme da odemo još jednom na prelepi izvor Jelovičke reke. Jedna od najlepših podvodnih pećina u Srbiji, nalazi se na obroncima Stare planine. Odlikuje se dobrim laganim pristupom vrelu relativno laganom rutom ronjenja, bez mnogo sporednih tunela. Veoma dobra vidljivost uvek ide...


Poker Srbija: Juče Odigran Day 1 Danube Poker Masters III Main Event-a\nJuče Odigran Day 1 Danube Poker Masters III Main Event-a\nU prelepom poker room-u Grand Kazina u Beogradu nadomak beogradskih splavova juče je počeo i Main Event u okviru Danube Poker Masters III, koji se održava već treći dan u nizu. Nakon RSD20.000+2.000 Warm Up-a i RSD5.000+500 Pot Limit Omaha-e koji su trajali po jedan dan, RSD50.000+5.000 Main Event je trodnevni turnir. Juče je održan prvi igrački dan, a Grand Kazino je bio pun kako naših, tako i igrača iz regiona, Evrope, pa čak i Australije.\nStartni stek iznosio je 25.000 čipova, a level-i su se menjali na svakih 45 minuta. Nakon level-a 3 bila je mini pauza od 15 minuta, a nakon level-a 6 i pauza od 25 minuta za večeru. Nakon level-a 9 usledila je još jedna pauza od 15 minuta za chiprace, a zatim je dan završen sa okončanjem level-a 10. Ekipa PokerSrbije Izveštava Uživo o Danube Poker Masters III Main Event-u na stranicama našeg FORUM-a, tako da detaljnije možete pratiti tok turnira i bodriti vaše favorite.\nOdziv od 118 igrača bio je više nego zadovoljavajući, a kada je turnirski sat otkucao kraj igre za prvi dan u igri je ostalo još 54 igrača, od kojih je u vođstvu Nenad Pavlićević sa 191.400 čipova\nDanas oko 16 časova startuje Day 2 Danube Poker Masters III Main Event-a. Vidimo se u Grand Kazinu!


Koncert DJ Snake-a: Ludilo u bioskopima od 27. avgusta - Boom93\nNaime, 27. avgusta će u odabranim bioskopima, premijerno biti prikazan „DJ Snake – The Concert In Cinema”, snimak njegovog istorijskog nastupa održanog u Francuskoj početkom ove godine, što će ujedno biti prvi masovni muzički događaj od kako je postepeno počelo ponovno otvaranje bioskopa širom sveta.\nDJ Snake jedan je od pet najuspešnijih izvođača dance muzike po broju strimova na globalnom nivou, a sarađivao je sa najvećim svetskim zvezdama kao što su Justin Bieber, Cardi B, Selena Gomez i J. Balvin. Čak tri njegova hita imaju preko milijardu strimova na Spotify platformi, dok spotovi broje preko 20 milijardi pregleda na You Tube platformi.\nSa više od 7,6 miliona fanova na Instagramu, 5,2 miliona na Facebook-u i 18,3 miliona na You Tube-u, DJ Snake je jedan od najtraženijih izvođača na svetu, a domaća publika će imati priliku da ga već sledećeg leta čuje uživo na Petrovaradinskoj tvrđavi, na proslavi dve decenije EXIT festivala, koja će se održati od 8. do 11. jula 2021. godine.\nNakon što je prethodnih godina pokorio svetsku scenu singlovima sa dijamantskim tiražima, krajem februara ove godine DJ Snake je održao neponovljiv performans u La Defense areni u Parizu, čime je postao prvi DJ koji je nastupao na tako velikoj lokaciji. Svojim hitovima kao što su „Turn Down For What”, „Lean On”, „Loco Contigo”, „Taki Taki” i „Let Me Love You” povezao je tom prilikom preko 40.000 svojih fanova i napravio najveću šutku koja je ikada zabeležena u elektronskoj muzici.\nFilm će najpre biti premijerno prikazan u Francuskoj, rodnoj zemlji ovog planetarno popularnog muzičara, kao i u pojedinim zemljama Evrope, 27. avgusta u 21h po lokalnom vremenu, dok bi na drugim teritorijama, uključujući i njegova primarna tržišta – Sjedinjene Američke Države, Indiju i Latinsku Ameriku, film trebalo da bude dostupan do kraja 2020.\nProdaja ulaznica je počela 2. jula, a one se prodaju postepeno u skladu sa zdravstvenim i bezbednosnim uslovima u svakoj zemlji. Fanovi DJ Snake-a čije se države ne nalaze na listi onih u čijim bioskopima će ovaj film biti prikazan, mogu putem sajta www.djsnake.film zatražiti prikazivanje filma baš u njihovom bioskopu.\nOznakeDj Snake Exit Exit festival film


Argentini bronza, Mesiju CRVENI i tuča sa Medelom | Mondo Portal\nArgentina Cile 2 1 Kopa Amerika\nArgentini bronza, Mesiju CRVENI i tuča sa Medelom 2 Podeli Podeli na facebook Podeli na twitter Podeli na viber Pošalji na mail\nFudbal 06.07.2019. / 23:27\nAutor mondo.rs 06.07.2019. / 23:27\nU meču za treće mesto na Kopa Amerika, Argentina pobedila Čile 2:1, a Lionel Mesi dobio drugi crveni karton u karijeri.\nArgentina je osvojila bronzu, dok se Čile, poslednji šampion Kopa Amerika, mora zadovoljiti četvrtim mestom.\nAli, utakmicu je obeležila tuča u kojoj su učestvovali Lionel Mesi i Gari Medel. Obojica su dobili crvene kartone, a to je tek drugo isključenje u karijeri za jednog od najboljih fudbalera svih vremena.\nDeset minuta kasnije, Argentina je udvostručila prednost majstorskim potezom Paula Dibale, koji je najpre kroz noge propustio loptu i zbunio svoje čuvare, a onda i pogodio suprotan ugao - 2:0.\nU 37. minutu Mesi i Medel su zaradili isključenja, crveni karton je zaslužio Čileanac, a zvezda Barselone je na "pravdi Boga" morala ranije pod tuš, da bi potom u drugom poluvremenu sudija dosudio penal za branioca titule uz konsultaciju VAR-a.\nSiguran sa "kreča" bio je Arturo Vidal, ali to nije pomoglo Čileu da izbegne poraz i posle dve uzastopne titule osvoji samo "drvenu" medalju.\nS druge strane Argentincima je ova iz Brazila četvrta bronza u istoriji uz čak 12 titula, od kojih je poslednja osvojena 1993. godine.\n07.07.2019. / 06:30\nEto sad ne mozete reci da messi nije uradio nista sa argentinom 😂😂😂\nDefinitivno nezasluzeni crveni za Mesija... ruke izdignute gore dok ga je ovaj gurao... osvaja Brazil ove godine znalo se vec odavno..... namesteno sve


Salama - akcije i cijene | Moji Katalozi\nPočetna > ... > Proizvodi > Salama\nSalama - katalozi i cijene\nDa li ste u potrazi za sniženjima za salama? Vjerovatno trošite puno vremena razmišljajući o tome kako uštediti novac pri kupovini proizvoda kao što su salama. Na ovoj stranici pronaći ćete pregled svih kataloga sa odličnim cijenama za salama.\nNa Moji Katalozi znamo sve o ponudama, sniženjima i katalozima koji su dostupni za proizvod salama. Možemo pronaći najbolje popuste i bit ćemo prvi koji će vas obavijestiti da je salama na sniženju. I to znači da možete mnogo uštediti u vašoj tjednoj kupovini. Pogledajte samo koliko možete uštediti na salama uz naše ponude i akcije iz najnovijih kataloga.\nPogledajte cijene proizvoda salama kod vašeg omiljenog trgovca\nAko želite uštediti novac, samo kliknite na bilo koji katalog i pogledajte trenutne cijene kod vašeg omiljenog trgovca Crvena jabuka, Robot, Mercator, Konzum, Farmasi, Namex, Tupperware, Best, Amko komerc, Kort marketi. Da biste olakšali vašu potragu za popustima, možete filtrirati sniženja i akcije za posebne proizvode. Ne zaboravite da na Moji Katalozi možete također pogledati popuste na veliku količinu drugih proizvoda. Pogledajte odlične ponude koje nudimo, i počnite šteditit na vašoj kupovini.\nsalama Crvena jabuka\nsalama PENNY plus\nsalama Mega Diskont\nsalama Kort marketi\nsalama Amko komerc\nsalama Hoše Komerc


LLT Super liga 8. kolo\nFK TSC (Bačka Topola) – FK Mačva (Šabac) 0:0\nTSC: Filipović, Balaž, Antonić, Varga (90′ Rovčanin), Grabež, Milićević (76′ Galić), Duronjić (64′ Arsenijević), Tomanović (K), Tumbasević, Silađi, Lukić\nEkipa TSC dočekala je poslednjeplasiranu Mačvu na svom terenu u Senti. Ono što su mnogi uknjižili kao sigurne bodove, pokazalo se kao dosta težak zadatak za domaćina.\nKonstantna terenska inicijativa u prvom poluvremenu nije urodila plodom čak ni posle prečke koju je Lukić pogodio iz slobodnog udarca. Uglavnom siromašno prvo poluvreme, što je kao rezultat imalo odlazak na pauzu bez pogodaka.\nDrugo poluvreme se nastavilo u istom stilu, TSC je dodao gas i sa par izglednih šansi ipak nije uspeo da savlada goste koji su došli sa jednim ciljem, da odu iz Sente sa jednim bodom. Da ekipa TSC ne bude kažnjena za propušteno, pobrinuo se Filipović, koji je u samom finišu utakmice skinuo dva dobra udarca inače jalovih gostiju. Ostaje žal za bodovima i dobra lekcija za slične utakmice u budućnosti. Konačan rezultat 0:0.


Delegacija Ministarstva unutrašnjih poslova Kantona Sarajevo, predvođena ministrom Admirom Katicom i policijskim komesarom Nusretom Selimovićem, danas je obilježila sedmu godišnjicu smrti policijskog službenika Muhidina Pivodića.\n– Imamo moralnu i profesionalnu obavezu da sačuvamo sjećanje na našeg kolegu Muhidina Pivodića, koji je u pravom smislu riječi pokazao šta znači biti policajac. Život je dao obavljajući profesionalnu dužnost – kazao je Katica, iskoristivši priliku da se prisjeti svih ubijenih policijskih službenika nakon agresije na Bosnu i Hercegovinu.\nDodao je da je prioritet u radu MUP-a KS da počinioci ubistava policijskih službenika budu privedeni pravdi, kao što je to u slučaju Pivodića.\nPivodić je ubijen tokom izvršavanja zadatka osiguranja pravoslavne crkve u Reljevu. Za ubistvo je osuđen Anel Ćemo na dugotrajnu kaznu zatvora u trajanju od 34 godine. Prema presudi, Ćemo je ubio Pivodića jer se svetio MUP-u KS zbog oduzete vozačke dozvole i prekršajne kazne jer je vozio pod dejstvom alkohola.\n– Iako je ubica našeg Muhidina iza rešetaka i osuđen je na kaznu dugotrajnog zatvora, naša bol i pored tih saznanja i nakon toliko vremena nije prošla. Muhidin je ubijen samo iz razloga što je nosio policijsku uniformu i radio svoj posao – kazao je Sadik Ećo, predsjednik Sindikata policije Kantona Sarajevo.\nCvijeće na spomen-obilježju položili su predstavnici Pravoslavne crkve, općine Novi Grad, te policijskih uprava MUP-a KS, saopćeno je iz MUP Kantona Sarajevo.\n← Milomir Savčić optužen za pomaganje u genocidu u Srebrenic\nTI, BOSANSKA MAJKO! Bukvarević posjetio majku heroja Safeta Zajke, dala je četiri šehida za Bosnu →


Vesti - Elektronske fakture\n02. decembra, 2021.|\nMinistar finansija Srbije Siniša Mali najavio je da će privreda i javni sektor dobiti prelazni rok do kraja aprila naredne godine za prilagođavanje novom sistemu elektronskih faktura. „Mi ćemo, pošto smo dobili dosta zahteva, do kraja godine izmeniti Zakon o\n05. novembra, 2021.|\nMinistarstvo finansija je održalo 4. novembra 2021. godine vebinar na temu "Povezivanje na Sistem E-faktura putem API servisa, generisanje API ključa, XML validacija", u susret početku primene Zakona o elektronskom fakturisanju ("Sl. glasnik RS", br. 44/2021) od 1.1.2022. godine. Snimak\n28. oktobra, 2021.|\nU susret početku primene Zakona o elektronskom fakturisanju ("Sl. glasnik RS", br. 44/2021) od 1.1.2022. Ministarstvo finansija održalo je 28. oktobra 2021. godine vebinar na temu "Registracija na Sistemu E-faktura i dodeljivanje ovlašćenja unutar kompanije". Snimak vebinara možete pogledati na\n17. septembra, 2021.|\nMinistarstvo finansija je objavilo demo verziju Sistema E-faktura. Demo verzija Sistema E-faktura dostupna je na adresi: https://demoefaktura.mfin.gov.rs/login, gde se svi korisnici mogu upoznati sa portalom i steći uvid u njegovo funkcionisanje. Prijava je dostupna na srpskom i na engleskom jeziku\n16. jula, 2021.|\nVlada Srbije usvojila je 9. jula tri uredbe iz oblasti koje su proistekle iz Zakona o elektronskom fakturisanju, koje počinju da se primenjuju 1. januara 2022. Godine. Na sajtu Ministarstva finansija objavljene su sledeće uredbe: Uredba o uslovima i načinu\nDana 29.04.2021. u Službenom glasniku objavljen je Zakon o elektronskom fakturisanju. Zakon je stupio na snagu osmog dana od objavljivanja. „Ovim zakonom uređuju se izdavanje, slanje, prijem, obrada, čuvanje, sadržina i elementi elektronskih faktura, u transakcijama između subjekata javnog sektora,\nMinistarstvo finansija i NALED su 27. maja, u Palati Srbije organizovali okrugli sto o e-fakturama\n27. aprila, 2021.|\nPredstavljen je novi sistem za elektronsko fakturisanje u Srbiji "E-fakture za konkurentniju privredu". Na okruglom stolu su predstavljene ključne novine i prednosti koje za privredu i lokalne samouprave donosi nedavno usvojeni Zakon o elektronskom fakturisanju, kao i demo verzija, rokovi\nKancelarija za informacione tehnologije i elektronsku upravu je za javni sektor obezbedila softversko rešenje SUF\n10. decembra, 2020.|\nKancelarija za informacione tehnologije i elektronsku upravu je za potrebe korisnika javnih sredstava (KJS) obezbedila softversko rešenje SUF, odnosno sistem za upravljanje fakturama – sistem za prijem, čuvanje, odobravanje i pripremu knjiženja ulaznih računa koji treba da omogući prijem i


DUŠMANI, CRKNITE! SRBIJA ĆE BITI ENERGETSKI DŽIN! Turski tok biće gotov sledeće godine! Vest koju smo čekali, Mađari, za ovo vas častimo! - Informer Ad\nRadovi na izgradnji gasovoda "Turski tok" sa bugarskim i srpskim partnerima biće završeni do kraja 2020. godine, izjavio je ruski predsednik Vladimir Putin nakon razgovora sa premijerom Mađarske Viktorom Orbanom u Budimpešti\n- Već smo završili radove na Crnom moru i završićemo radove na kopnu. Okončaćemo aktivnosti sa bugarskim i srpskim partnerima otprilike krajem naredne godine - poručio je Putin.\n- Generalno, možemo da se uskladimo sa našim kolegama i započnemo radove već početkom naredne godine i prilično brzo ih završimo - naveo je Putin.\nTurski tok Vladimir Putin gasovod završetak radova Budimpešta Bugarska Srbija izgradnja gasovoda radovi na turskom toku


Tko kome šta podmeće? - špijunski krimić u Prištini | TEME | DW | 24.11.2008\nDa li je nezavisno Kosovo raj za agente i varalice svake vrste? Ovaj utisak se stiče nakon posljenjeg slučaja hapšenja tri Nijemca za koje se tvrdi da su pripadnici njemačke tajne službe. Njih se sumnjiči za terorizam.\nTri njemačka građanina uhapšena u Prištini pod optužbon da su kao pripadnici njemačke obavještajne službe BND podmetnuli eksploziv pred zgradom EU-a\nTroje Nijemaca se optužuje i za umješanost u još tri napada na zgrade međunarodnih organizacija na Kosovu kao i zgradu Parlamenta u Prištini. „Ukoliko bi bili osuđeni, prijeti im kazna zatvora u trajanju do 10 godina“, kaže kosovski ekspert za kazneno pravo Ismet Salihu: „Ukoliko se utvrdi da su osobe saradnici njemačke obavještajne službe BND (Bundesnachrichten Dienst), neće imati imunitet i prema njima će se odnositi kao i prema svakom drugom građaninu Kosova. Ukoliko se dokaže upletenost u terorističke aktivnosti, onda neće imati nikakvog imuniteta.“\nVijest o hapšenju ove tri osobe je uzburkala javnost u Njemačkoj. Iz njemačke tajne službe još nije ništa saopšteno, a eksperti za sigurnost kažu da saradnici BND-a sa ovim misterioznim napadom nemaju ništa.\nZgrada vlade u Prištini - promatrači govore o oštrim borbama za premoć unutar kosovskog vodstva\nOsumnjičeni, koje su po svoj prilici pratili pripadnici specijalnih kosovskih jedinica, odbacuju sve krivnje.\nBorba za vlast u kosovskom vrhu\nNevjericu izražavaju i njemački političari. Tako je predsjednik parlamentarnog odbora za praćenje rada obavještajnih službi Tomas Operman (Thomas Oppermann) u izjavi navinarima je rekao: "Ja ne mogu ni zamisliti da su njemački službenici na Kosovu sudjelovali u napadu na ustanove EU-a. Meni se te optužbe čine izmišljenima, ali mi ćemo ih naravno provjeriti."\nPitanje koje mnogi postavljanju je: zašto bi agenti njemačke tajne službe bili umješani u napad protiv misije EU, misije za koju se sama Njemačka toliko zalaže? U krugovima njemačke tajne službe se govori o borbi za vlast unutar političkog vodstva kosovskih Albanaca, a neizravno je tu potvrdio i član Odbora za kontrolu njemačkih obavještajnih službi, zastupnik Zelenih Kristijan Štrobele (Christian Stroebele):\nU Njemačkoj se pribojavaju do su anti-evropske snage trenutno nadmoćne na Kosovu. To bi moglo otežati daljnji angažman međunarodne zajednice u toj mladoj državi koja je još pod patronatom EU-a.\n"To sve miriše na neke intrige koje prije svega imaju veze sa kosovskom vladom i njenim interesima. Ali moguće je da su u sve umješane i druge obavještajne službe i tamošnje pravosuđe."\nPrevagnule anti-evropske snage?\nČinjenica je da na Kosovu postoje ekstremistički pokreti koji se bore protiv svake umiješanosti iz vana i za potpunu samostalnost Kosova. Ovom, veoma mladom državom, još uvijek upravljaju međunarodne organizacije a misija EU je prvi korak prema tome da Kosovari odgovornost preuzmu u vlastite ruke. Misija ipak ima brojne poteškoće i nije istinski počela sa radom jer se srbijanski i kosovski političari ne mogu dogovoriti oko detalja i još uvijek se spore oko samog statusa Kosova. Sada prijeti i izbijanje diplomatske krize sa Njemačkom.\nZapadni diplomati kritikuju UN i EU. Kosovski Albanci frustrirani zbog postojanja nekoliko međunarodnih misija, koje se sapliću jedna o drugu. Revolt izazvao i novi plan UN-a o Kosovu, koji predviđa etničku podjelu. (18.11.2008)


Beta 8. maja 2017. 09:35\nPobeda Emanuela Makrona na izborima za predsednika Francuske istorijska je iz više razloga, ocenjuje britanski nedeljnik Ekonomist, navodeći da je Francuska dobila najmladjeg predsednika u svojoj istoriji koji nikada ranije nije učestvovao u izbornoj kampanji.\nPosle „najuzbudljivije i najburnije“ izborne kampanje u skorije vreme, Francuzi su se „suprotstavili populizmu i napravili istoriju“, piše Ekonomist.\nPobeda 39-godišnjeg Makrona u trci protiv desničarske kandidatkinje Marin Le Pen „nedvosmisleno pokazuje da je moguće u zapadnoj liberalnoj demokratiji kreirati proevropski, centristički odgovor na populizam i nacionalizam“.\nMakron će postati najmladji francuski predsednik, oborivši prethodni rekord koji je držao Napoleon Treći Bonaparta, nećak Napoleona Prvog, koji je izabran 1848. sa 40 godina.\nBivši ministar ekonomije, bankar po profesiji, nikada nije bio u izbornoj kampanji, a svoj politički pokret „Pokret“ osnovao je pre samo 13 meseci. U tom trenutku je izgledala neverovatna mogućnost da se izbori protiv postojećih partijskih mehanizama s velikim finansijskim sredstvima i višedecenijskim iskustvom.\n„Makron je, ipak, uspeo da iskoristi razočarenje Francuza, zahvaljujući kombinaciji zastrašujuće samouverenosti, mudre procene političkih snaga u Francuskoj i dobre doze sreće“, ocenjuje Ekonomist.\nMakronova „izvanredna politička avantura“, počela je opažanjem da postojeće francuske partije ne samo da ne uspevaju da odgovore na strah koji jača populizam, nego da i stara podela partija na levicu i desnicu onemogućava da se napravi politički bedem protiv jačanja populističkog nacionalizma, kao i da se postigne konsenzus o ekonomskim reformama.\nEkonomist podseća da je Makron u svojoj knjizi „Revolucija“ napisao da su se tradicionalne partije, umesto da se bore protiv ideja desničarskog Nacionalnog fronta, pokušavale da ga isključe iz vlasti. Makron je tvrdio da političari moraju da ponude otvoreno, tolerantno, proevropsko društvo, zasnovano na podsticanju privatnog preduzetništva pre nego na njegovom rušenju ili prevelikoj zaštiti, i stvaranju puteva za izlazak iz siromaštva žrtava globalizacije.\nUkoliko ne uspe, sledeći put će biti teže nego ikad zaustaviti rast populizma i sprečiti Nacionalni front da dodje na vlast, ocenjuje Ekonomist.


Rekapitulacija 2015: Godina opasno dobrog rokenrola | Rockomotiva\nPočetna Magazin Zapisi Rekapitulacija 2015: Godina opasno dobrog rokenrola\nRekapitulacija 2015: Godina opasno dobrog rokenrola\nOtkako pratim rokenrol, 2015. godina je po žanrovskoj razuđenosti onoga što bendovi stvaraju, koncertnim i svim drugim aktivnostima po mnogim parametrima jedna od najjačih, a po nekima i najjača.\nNivo profesionalizma koji je potreban da bi se uopšte izašlo na scenu već je na izuzetno visokom nivou. Bendovi su uvežbani do nivoa studijskog izvođenja, pa mnogi od njih već igraju i na kartu kompletnog performansa, a ne samo muzičkog nastupa. Tehnički standardi i za najmanje nastupe su uglavnom veoma visoki, a gotovo svi sviraju na dobroj opremi. S obzirom na to da se spot može napraviti sa relativno malo para, a često, uz pomoć prijatelja, i bez para, obasuti smo tolikim brojem video klipova da prosto ne uspevamo da ispratimo baš sve što se pojavi, iako ogromnu većinu spotova prati i plaćena reklama na fejsbuku. S tim u vezi, malo je onih koji su “nevini” od mnogobrojnih menadžerskih caka kojima je za cilj pribaviti ponekog novog slušaoca, a u svakom slučaju predstaviti sopstveni rad što širem auditorijumu, gde se prečesto ide i u agresivni neukus.\nKoncertno, godinu iza nas, a ovde mogu sebi dozvoliti potpunu subjektivnost, obeležila su četiri događaja. Hronološki, prvi od njih dešavao se u aprilu, kada su u Srbiji gostovali John The Conqueror, garažna bluz trojka najviše klase. Imao sam tu ludu sreću da, nakon neverovatnog spleta okolnosti (napisao sam tekst o njima, koji je objavljen dva sata pre nego su objavili datume koncerata u našoj zemlji – vidi link) na tri koncerta na srpskom delu turneje delim sa svojim bendom stejdž sa ovim momcima, te video usviranost i energiju zajedništva koji se mogu steći samo turnejama koje traju mesecima. Neverovatno izražajan vokal Pjera Mura i svirka svedena dotle da je svaki ton i svirački i zvučno na pravom mestu njihovih izvanrednih kompozicija kupili su svakoga ko je u tih pet dana mogao bio u prilici da ih gleda u punim salama od Novog Sada do Niša.\nPotom se, u septembru, desio Jon Spencer Blues Explosion. Kako sam o tome već pisao (ovde link), dodao bih samo još to da mi je taj nastup pokazao koliko točak rokenrola, kada većina misli da je usporio, može brzo i glatko da se vrti. Iako poslednji album ovog benda vuče na neke čistokrvnom rokenrolu ne baš srodne elemente, uživo je priča sasvim drugačija, i neverovatna je moć ovog trija da uklopi sve i svašta u svoj diskurs, a da opet ostane svoj. Za mene, ovo je najveći živi svetski bend, iako zauvek daleko od nekakvih glavnih struja, i komotno sam mogao da više ne čujem i ne gledam ništa do Nove godine.\nE, onda je Aleksandar Delibašić Aleks (“Bad music for bad people”), najbolji, najoriginalniji i najhrabriji koncertni promoter sa ovih prostora (ove godine je doveo The Gories, omiljeni bend Džeka Vajta, te grandž, garage i noise velikane Mudhoney! Ovo poslednje je možda i koncertni doga]aj godine, kome, nažalost, nisam prisustvovao) još jednom, nakon šest godina, u Beograd doveo Left Lane Cruiser. Kako sam o ovome napisao svoj, verujem, najbolji tekst o nekom koncertu (vidi link), reći ću još i to da na planeti trenutno ne postoji ortodoksniji garažni bluz-rok sastav, bend koji mi je te večeri svirkom pomerio svaku kost u telu. Dakle, gledao sam, u razmaku od dva meseca, dva, za mene, najbolja benda na svetu.\nOd svetskih bendova koje ove godine nisam imao priliku da slušam uživo, pomenuo bih pre svega Kanađane Lions in the Street i Black Pistol Fire, te libijski duo Wanton Bishops (vidi link), koji su me svojim pesmama najblaže rečeno oduševili, i svakako zaslužuju titulu najboljeg svetskog benda koga još uvek (verovatno) niste čuli. Njihov besmrtni prvi album je album koji sam protekle godine najviše puta preslušao, i još uvek je (i biće) u plejeru. Kako čujem , njihov nastup bi se mogao u Srbiji dogoditi u aprilu, zato već ostavljam pokoji dinar sa strane (mada s tim preteško ide), jer to je nešto što se ne propušta.\nU septembru sam, a to je četvrti bitan koncertni događaj protekle godine, nakon više od pet godina pauze, ponovo gledao Partibrejkerse, i to u prepunoj niškoj “Banovini”, na otvorenom (vidi link). Od bar petnaest njihovih nastupa koje sam gledao, dva najbolja su bila upravo u Nišu. Njihova oštrica ne tupi, a novim albumom su, sem starih, dobili i dosta novih poštovalaca. Što se tiče novog albuma, svaki njihov novi cd je događaj u srpskom rokenrolu. Možda je ovo ostvarenje po mnogo čemu slabije od prethodnih (iako kritika zna samo za hvalospeve), ali za ovakav trenutak to što se mnogi mladi ljudi identifikuju sa ovakvim tekstovima i svirkom budi nadu da se ova borba nastavlja u ritmu mnogo boljem za nas koji smo u ovome bezrezervno. S druge strane, Brejkersi uživo zvuče nikad zategnutije, a dovođenje Roberta Telčera za drugog gitaristu predstavlja pun pogodak, jer uz Antona zaista svira neko ko to apsolutno zaslužuje, i kao muzičar, i kao čovek.\nS druge strane, Cane sa Škrticama doživljava treću mladost. Iako prevashodno menadžerski projekat, nikako im se ne može odreći ogroman kvalitet koji imaju. Smatram da ovaj bend nikako ne treba stavljati u isti koš sa Brejkersima, jer se time i jednima i drugima čini nepravda, već ih treba pustiti da kažu šta imaju, a to zasad čine veoma dobro, i jedva čekam da ih prvi put poslušam uživo.\nGodinu 2015. obeležilo je i nekoliko bendova slične provenijencije koji uveliko krče svoju tešku stazu afirmacije. Sjajni osiječki Garage in July su u organizaciji Timebomb LDN records zasvirali u Londonu i pokupili sjajne kritike za taj nastup, krunisavši na najbolji način “Imaš li strasti?”, album optimizma i svetlosti te motorhedovske energije, koji su toliko nedostajali na ovim prostorima. Od ovih momaka se s pravom mnogo očekuje u godinama koje slede.\nBeogradske Vrane Kamene su svojim poštenjem i beskompromisnim rokenrolom koji sviraju, uz ogroman uloženi rad, potpuno zaslužili veliki broj poštovalaca. Njihov „Svih ovih godina“ proglašen je debijem godine od strane slušalaca Radija Beograd 202 potpuno zasluženo, a verujem da će koncertne aktivnosti koje slede potpuno opravdati očekivanja svih onih koji s nestrpljenjem žele da ih vide i čuju uživo.\nAlbum godine na našem jezičkom području za mene je svakako album benda Superoperater (vidi link). U ovom bendu naći ćete sve što volite kod nikad neprežaljenih Kojota, Majki, Elektrobude, Pipsa, a opet i mnogo više od toga. Status Alena i ekipe je još uvek na mestu koje nikako ne zaslužuju i verujem da će njihov prvenac „Powebi me“ sa dvanest izvanrednih pesama ubrzo postaviti stvari na svoje mesto.\nA sada, pravac u 2016, u kojoj nas, prema informacijama koje već dobijam, očekuju rokenrol plodovi ništa manje (za mozak i srce) hranljive vrednosti…\nOznake: Rekapitulacija 2015\nVintage Industrial Bar: Marijan Ban & Diktatori u četvrtak\nBučan Pas predstavlja: Album Emily Rose od 24. januara


Nemanja Bilbija se vraća u Borac Banjaluka.com\nJedan od najtalentovanijih fudbalera koji su ponikli u Borcu, Nemanja Bilbija, ponovo će obući crveno-plavi dres. Bilbija, koji je nastupao za novosadsku Vojvodinu, našao se na transfer listi, a iz uprave Banjalučana su reagovali, te će Bilbija doći u Banjaluku kao pozajmljen igrač.\nNemanja Bilbija u dresu Borca\n“Razgovarao sam sa predsjednikom Vojvodine, Rankom Butorovićem i sportskim direktorom, Miodragom Pantelićem i dogovorili smo pozajmicu Bilbije. Ne mogu reći da je još sve sto posto završeno, ali je sigurno da će Bilbija igrati za Borac u narednih šest mjeseci”, izjavio je direktor Borca, Radmilo Šipovac.\nSvi detalji oko pozajmice trebali bi biti utvrđeni sutra kada će se Šipovac sastati sa čelnicima Vojvodine. Kapiten U-21 reprezentacije Bosne i Hercegovine, prešao je u Vojvodinu 2010. godine kao veliki talenat, ali se nije baš naigrao, pa će povratak u grad na Vrbasu sigurno pozitivno uticati na mladog napadača.\nKrivo mi je zbog svega, ali šta raditi. Značilo bi mi da igram, prije svega zbog reprezentativnog dresa. Postoje neki kontakti i volio bih da se to što prije riješi”, izjavio je mladi Bilbija.\nU svakom slučaju, Nemanja Bilbija će se priključiti aktuelnom šampionu BiH na pripremama, a od početka proljetnog dijela šampionata imaće novu priliku da sav svoj raskošni talenat pokaže u dresu kluba u kojem je i pružao najbolje partije.


Potvrda iz Tužilaštva: Napad na Vladimira Kovačevića je pokušaj ubistva - Direkt Portal\n28.08.2018 11:13 napad, novinar, pokusaj ubistva, vladimir kovacevic 0\nNapad i brutalno premlaćivanje metalnim palicama Vladimira Kovačevića, novinara BN televizije i portala "Gerila", biće kvalifikovan kao pokušaj ubistva, rečeno je nezvanično u Okružnom javnom tužilaštvu Banjaluka.\nOvo je odlučeno na osnovu trenutno sprovedenih istražnih radnji koju sprovodi dežurni tužilac ovog tužilaštva, a trenutno se čeka zvanična tužilačka odluka o ovom slučaju.\nPojedini mediji već su objavili da je banjalučka policija tokom jučerašnjeg dana saslušala više lica u vezi sa mogućom povezanošću sa napadom na Kovačevića.\nVladimir Kovačević brutalno je pretučen u nedjelju naveče kada se vraćao s posla. Nepoznati napadači su sačekali Kovačevića ispred ulaza u njegovu zgradu u naselju Obilićevo, pretukli ga metalnim šipkama i zadali mu teške povrede glave, povrijeđena mu je i usna, a uho mu je skroz razderano.\nO njegovom zdravstvenom stanju juče je govorio i direktor UKC Banjaluka Vlado Đajić, koji je napomenuo da je “uočeno malo kontuziono žarište na mozgu”.\nZbog ovog pokušaja ubistva, juče su se novinari iz svih banjalučkih redakcija okupili ispred Palate predsjednika Republike Srpske, za kojeg su rekli da je najodgovorniji zbog atmosfere linča i konstantnih napada na novinare.\nNovinar Milorad Milojević rekao je pred okupljenim novinarima da je prebijanje novinara nedopustivo i sramno.\n“Tražimo da nam se obezbijede sloboda govora i kretanja. Tražimo da se napadi na novinara kvalifikuju kao napad na službeno lice. Od policije očekujemo izvještaj o tome kako je vođena istraga”, kazao je Milojević.


Dan kada smo odbranili naše glasove - Miloš Đajić Blog\nKategorija: Lično ; Datum: 05. 10. 2016. ; Autor: Miloš Đajić\nProšlo je mnogo vremena od kada sam pisao o 5. oktobru , danu na koji sam i dalje ponosan. Uspomene blede, vreme prolazi ali taj dan je i dalje važan. Pre neki dan je i moj drug Srđa pisao o tome šta je ostalo od #5oktobar? i podsetio me na Živi OTPOR! i zajedničku borbu koju smo tada vodili. Uverenje da Srbija može biti pristojna zemlja i dalje me motiviše na #noviaktivizam .\nOvih dana mnogo razmišljam o izborima, što zbog tek završene kampanje za #DSizbori, što zbog važnih predsedničkih i beogradskih izbora koji nas čekaju. Osim što uspomene na 5. oktobar blede, moj problem je što je ključna tekovina #5oktobar urušena. Pogađate radi se o poštovanju izborne volje građanki i građana i regularnosti izbora kao osnove svega u jednom demokratskom društvu. Za nama su jedni od najneregularnijih izbora od 2000. – te do danas. Podsećam da smo na vanrednim parlamentarnim izborima 24. aprila na glasačkom listiću imali Republikansku stranku koja je dokazano falsifikovala neophodne potpise podrške građanki i građana.\nDrago tužilaštvo šta beše sa tim procesom?\nTo je samo kruna nasilja i zloupotreba koje smo gledali od Srbobrana, Zaječara, Vrbasa, Odžaka, Majdanpeka, … do Mionice i pretučenog Milana.\nŠta kaže OEBS?\nU izvestaju OEBS-a o izborima održanim 24. aprila 2016. godine između ostalog možemo pronaći da:\n– “pristrasno izveštavanje u medijima, nepravedna prednost koju obezbeđuje status vladajuće stranke i nejasno razgraničenje državnih i stranačkih aktivnosti, poljuljali jednakost mogućnosti u takmičenju učesnika izbora.”\n– “Izgled paravana i način na koji su bila postavljena određena biračka mesta nije obezbeđivao tajnost glasanja, što nije u skladu sa opredeljenjima OEBS-a i ostalim međunarodnim obavezama i standardima.”\n– “Nedostatak transparentnosti u procesu registracije birača negativno je uticao na poverenje javnosti u tačnost izvoda iz biračkog spiska i to nije u skladu sa najboljom međunarodnom praksom.”\nPredsednički izbori koji su pred nama su prilika da ponovo u fokus javnosti, kao važnu društvenu temu, postavimo slobodu izbora i regularnost čitavog izbornog procesa. Za one koji su možda zaboravili 5. oktobra 2000. godine smo se skupili da odbranimo demokratiju i naše glasove od pokušaja krađe. Borba za fer i poštene izbore će ponovo kao i 2000. godine biti najvažnija bitka od koje zavise mnoge druge bitke koje vodimo. Neophodna je mobilizacija različitih društvenih aktera oko ove teme koja treba da doprinese većoj informisanosti građanki i građana o mogućim zloupotrebama, većem broju aktivista/kinja uključenih u proces praćenja kampanje i posmatranja izbora kao i pritiska javnosti na Skupštinu Srbije i Republičku izbornu komisiju da preporuke OEBS-a i drugih posmatračkih misija usvoje. Da bi Srbiju smatrali za uređenu, slobodnu i demokratsku zemlju neophodno je da vratimo poverenje u institucije i izborni proces i ne dozvolimo da pobede oni koji bi da manipulišu našim glasovima.\nTagovi: 5.oktobar, izbori, otpor